text:
Ikaze kw’ishuri ryigisha, rikanakorera kumurongo wa interineti Karense No Te Norvege-hamwe n’amasomo y’ikinorsk mu ngeri zose. Amasomo yacu y’ikinorsk agufasha kwitegura neza ikizamini ki kinorsk n’ikizamini cyi Bergen. Kandi ishuri ryacu ryemwe na UDI kandi rifite ubunararibonye n’ubushobozi mu kinorsk. Amasomo yacu yo kumurongo wa Interineti atangwa n’abarimu bafite ubushobozi n’ubunararibonye mu kinorsk nk’ururimi rwabo rwa kavukire, kandi bafite uburambe mu burezi no kwigisha ndetse gutoza ikinorsk muburyo bwose butandukanye.
Amasomo yacu atangirwa kuri intereneti niyo mpamvu byoroshye kuyiga. Wiga igihe ushakiye, naho ushakiye. Amasomo yacu abereye abantu bose, mubihe byose byubuzima, waba uri kurugendo, ukora cyanee,uri murugo cyangwa wiga
Dufite amasomo kurwego A1, A2, B1, B2 na C1. Urashobora rero guhitamo amasomo, waba arubwo ugitangira cyangwa usanzwe ufite urwego rwo hejuru ugashaka kurushaho kugira ubumenyi bwurwo rurimi.Tura gusaba kwiga hagati y’amasaha 2 na 3 kugira ngo uzabashe kubona umusaruro mwiza wigihe uzaba uri kwiga uru rurimi rw’ikinorveje
Aho buriwese murwego arimo, azaba afite uburyo bwose bushoboka kandi bworoshye aho yabari hose bwo gukurikirana amasomo yikinorveje mungeri zose.
Dufite kandi amasomo yigisha ikinoruveje gikoreshwa mubuvuzi no mukiburamwaka kubakora mugisate cyubuvuzi. Tukaba dufite namahugurwa yo kuganira kubashaka kwitoza kuvuga ikinoruveje.
Ku bagiye kwiga amasaha 50 kumuco wa Noruveje tuyatanga mundimi zitandukanye, harimo ikinoruveje, Icyarabu n’Icyongereza.
Ishuri ryacu kuri interineti ryatangiye mu 2015. Karense yakoresheje ubunararibonye bwe kuva mu myaka irenga 15 ari umwarimu wi kinorsk mu gukora amasomo yo mu kinorsk atanga umusaruro mwiza. Ishuri ryo kumurongo wa interineti rifite itsinda ry’abarimu babishoboye bi kinorsk bafasha ndetse bakayobora abanyeshuri bacu mu myigire yabo.
Hamwe n’amasomo yo kumurongo wa interineti , ushobora gukoresha imbuga zacu kubuntu, harimo amashusho ya YouTube ya Karense, podcast, ubutumwa bw’amajwi, konte ya Instagram hamwe na Facebook .
Soma byinshi kubyerekeye imikorere yacu itandukanye hano.
Amasomo yo kumurongo kuri interineti mu kinorsk harimo gusoma, kumva, umukoro wo kwandika, hamwe n’amajwi yafashwe. Imyitozon’umukoro uba watanzwe nabarimu nyuma yo gukorwa n’abanyeshuri irakosorwa kandi igasuzumwa n’abarimu bacu. Hano hari inama z’uburyo bwose bwo kurushaho gukora neza ubutaha. Soma byinshi kuri buri somo kugira ngo urebe ibirimo cyangwa utwoherereze imeri.
Kandi harimo isaha imwe yo kugirana ikiganiro n’abarimu hagati mu kwezi mugihe cya masomo. Aya masaha ashobora gukoreshwa mukwitoza kuvuga ikinorsk, aho ushobora gukosora imvugo yawe no kugira ubumenyi bwiza bwo kuvuga ikinorsk, Atari ukwandika gusa no gusoma.
Ushobora kandi gukoresha isaha mu kwiga ikiboneza mvugo udasobanukiwe neza, cyangwa se mu kwitegura neza ibazwa ryakazi, nurugero.
Nyuma yisaha yo kuganira numwarimu, uhabwa inyandiko yikiganiro cyibyo wize, amagambo ugomba kwitoza kuvuga cyangwa se kwandika no guhuza ibikoresho by’ingirakamaro kuri wowe.
NoTe itanga kandi amasomo yicyongereza mu ngeri zose, kimwe icyongereza gikoreshwa mubucuruzi.
Dufite amasomo kumurongo wa interineti kuva ku kwezi 1 kugera ku mezi 6, kurugero rwa B1. Niba wifuza urwego rwisumbuyeho nyuma yo kurangiza amasomo, urashobora gusaba umubonano na mwarimu.
Amasomo y’Icyongereza ntabwo akwiriye gusa abashaka kwiga icyongereza gusa, ariko no kuri wowe ukeneye kunoza icyongereza cyawe ku rugero rwa’ibizamini bya TOEFL cyangwa se ikizamini cya IELTS kugira ngo ubashe kwinjira muri kaminuza mu mahanga. Umwarimu wicyongereza akomoka muri Amerika ariko akaba atuye muri Noruveje.
Kumurongo wa YouTube urashobora kwigishwa na Karense ukabona uburyohe bw’amasomo yo kumurongo wa interneti. Reba iyi videwo urebe uko amasomo yacu yo kumurongo wa interneti aba ameze:
Dutegereje kuzabona abanyeshuri bashya mumasomo yacu. Twifurije ikaze abantu bose, urwego rwose waba uriho ndetse n’aho wifuza kugera. Intego yacu nuko uzaba umuhanga mukinorsk
Er du interessert i å lære norsk, engelsk eller ta samfunnsfagkurset 50 timer på nett? Send oss en melding i dag og vi tar kontakt med deg.
+47 21619098
post@note.no


c: text/html

text:
Sep 02nd 2014 njyanwa mu iyerekwa,mukibaya ntasanzwe menyereye cy’ubutayu bugufiya ariko gifite uduti dutoya twitwa imigenge,maze mbona insorensore zimanuka zijya gutozwa kumashana,ku ikubitiro ziraraswa ndetse zisubira inyuma bikomeye!Nerekwa uwahoze ar’
Hits: 57
c,mukibaya ntasanzwe menyereye cy’ubutayu bugufiya ariko gifite uduti dutoya twitwa imigenge,maze mbona insorensore zimanuka zijya gutozwa kumashana,ku ikubitiro ziraraswa ndetse zisubira inyuma bikomeye!Nerekwa uwahoze ar’umugaba w’ingabo za APR/RDF nyuma akaza gushoka amatage amatera gahinda mbona arahagajwe.
Sep 02nd 2014 njyanwa mu iyerekwa,mukibaya ntasanzwe menyereye cy’ubutayu bugufiya ariko gifite uduti dutoya twitwa imigenge,maze mbona insorensore zimanuka zijya gutozwa kumashana,ku ikubitiro ziraraswa ndetse zisubira inyuma bikomeye!Nerekwa uwahoze ar’umugaba w’ingabo za APR/RDF nyuma akaza gushoka amatage amatera gahinda mbona arahagajwe.
Akimara kugera kubutaka bwaho bamashanira,mbona afashe intwaro iremereye ifite icyuma kireba kure baklunze kwita jomeri mbona yitegereje urugamba neza ndetse atangira kurutegura bundi bushya,bitewe ni uko mbere bari bagiye bonyine bararaswa batatana nk’ingabo zitagira umutware.
Mbona noneho hafi yuwo mu jeneral har’umuhanuzi mukuru mbona umujeneral aramwitegereje maze aramwenyura kuko ibyo yarimo gukora yarabonye ko,Imana ibihaye umugisha kuko umuhanuzi mukuru yahagobotse.
Ni uko mbona imbunda ayerekeje mu mfuruka z’amajyaruguru y’uburengera-zuba bwa gakondo,umunwa w’intwaro iremereye itangira kuruka ibihungabanya ibinyabugingo maze batangira kumashana noneho umwanzi wabo acika integer asa nkaho aneshejwe.
Ariko mbere yibyo byose abajyaga kumashana banyuze mu nzira zigoye zimikuku,amakombe,n’ibihanamanga,kuburyo kubona inzira yogutangiriramo intambara byari bigoye!.
Ariko abenshi batabaye bari biringiye imbaraga z’umwana w’umuntu,aho kwiringira Uwiteka Imana yo mu ijuru,abo bararashwe karahava kuburyo batabarukiye kurugamba bazize kutiringira Uwiteka Imana yo mu ijuru,abo nibabandi nubundi bikubise mu gituza bavuga ko,banesheje kubera imbaraga zabo.
Aho nshatse kuvuga itabaro rya mbere ryo kubohoza igihugu,iyi ntambara ntabwo izaba yoroshye ikibazo cyayo s’impande zombie zihanganye,ikibazo n’Uwiteka udafite umwanya mu mitima yabo,kuburyo abiringira amabaoko y’Abantu bose ntabwo bazabona gakondo nk’uko babitekerezaibyo bikazaba ku mpande zombie.Cyakora abafite guca bugufi muri bo,abo barahirwa ndetse Uwiteka azabana nabo.
Kandi nyuma y’itabaro bazahamya yuko Uwiteka ariwe Mana ya Israel,ibyo Uwiteka azabikorera kugirango yiheshe ikibahiro kuko iyi ntambara Atari ubushake bw’abantu,ahubwo iri mu mugambi w’Uwiteka dore ko,ya yihanuye mukanwa kabahanuzi hashize igihe kire kire.

robotstxt: allowed

filter: keep


text:
UWICISHA INKOTA NIYO AZAZIRA
Nguko uko abanyarwanda baca umugani iyo bashaka kuvuga ko akebo kajya iwamugarura! Abanyarwanda ba kera kandi bavugaga ko ntawe uzamena amaraso y'abana barwo ngo azabeho. Iyo witegereje akahise usaga ibyinshi mu byo rubanda ivuga biba ari ukuri, ariko wagera kuri Kagame ukibaza impamvu abagome baramba! Iyo nayo ni imvugo ya kinyarwanda, ngo intore ntiziramba. Mbese ko iminsi y'igisambo ari 40 iyumwicanyi nka Kagome ni ingahe? Mbese guhitana no gushaka guhitana abo basangiye intango y'amaraso y'abahutu ntibyaba aribyo bigiye gutuma iminsi ye isigaye ibarirwa ku ntoki?! Mbese abagifatanyije na Kagame uyu munsi amateka yaba hari icyo yabigishije? Reka mbibutse, abatangiranye nawe urugamaba uhereye ku ntwari Rwigema bose yarabahitanye. None nka ba Kabarebe, Nziza n' abaryankuna bagikorana na Kagome bumva iherezo ryabo ari irihe? Aha simvuga abahutu b'inda ndende bibagirwa vuba, bemera kwitwa abagenocidaire mu izina ry'inda yabo! Abo ntawabatindaho nta n'uwagira icyo abategerezaho kuko icyizere cy'umuhutu kiraza amasinde! Abatutsi bakangutse, abahutu n'abatwa b'inyangamugayo, nidukomeza kubikira umwanzi azatumara ku rubyaro! Nitutamutanga azadutanga! Igihe kirageze ngo abanyarwanda twese duhaguruke twikize agatsiko ka Kagame kagiye kutuyogoza. Agatsiko kadakangwa imipaka, nitutagatanga kazatutanga.
Sindi umuhanuzi ariko uwavuga ngo Kagame azazira urw'ikirago sinabyemera; amaraso yamennye kandi akomeje kumena byanga bikunda umunsi umwe azamugaruka. Uzayamuryoza, ngiyo intwari uRwanda rukeneye muri iki gihe.


text:
1 Korint. 16:14 Ibyo mukora byose mubikorane urukundo.
Mat.22:34-40 Ariko Abafarisayo bumvise yuko yatsinze Abasadukayo, bakananirwa kumusubiza, bateranira hamwe, umwe muri bo w’umwigishamategeko amubaza amugerageza ati “Mwigisha, itegeko rikomeye mu mategeko ni irihe ?”
Na we aramusubiza ati” ’Ukundishe Uwiteka, Imana yawe umutima wawe wose n’ubugingo bwawe bwose n’ubwenge bwawe bwose. ’Iryo ni ryo tegeko rikomeye ry’imbere. N’irya kabiri rihwanye na ryo ngiri ’Ukunde mugenzi wawe nk’uko wikunda.’ Muri ayo mategeko yombi, amategeko yose n’ibyahanuwe ni yo yuririraho.”
Iri jambo ryandikiwe ab’i Korinto ariko kandi ni ijambo ryawe uyu munsi, uwo waba uriwe wese, icyo waba ukora cyose ugikorane urukundo.
Muri iyi si yuzuyemo ibibazo by’ingutu bishakirwa ibisubizo mu manama akomeye atandukanye, ikibazo ni uko umuti ushakirwa aho utari. Intandaro y’ibi bibazo, ibyinshi ni ukubura k’urukundo.
Oxfam yasohoye raporo umwaka ushize igaragaza ko 50% by’ubutunzi bw’isi bufitwe na 1% y’abatuye isi, ni ukuvuga ko abasigaye 99% bagabana icya kabiri cy’ubutunzi ; niyo mpamvu benshi bapfa bishwe n’inzara. Nta gisubizo cy’ibi bibazo isi itaramenya uburemere bw’urukundo ariko kandi tukamenya urukundo icyo aricyo.
Uburemere bw’urukundo
1- Urukundo ni itegeko-nshinga ryo mu ijuru. Ubundi ku banyamategeko, itegeko-nshinga niryo riruta ayandi mategeko yose kuko ariryo yuririraho. Ubu buremere ntibupimwe n’iminzani y’abantu ahubwo ni Umwami Yesu ubwe wabihamije n’akanwa ke imbere y’abafarisayo bifuzaga impaka.
2- Urukundo nirwo rugaragaza ko turi abizera ba Yesu koko, Si uko tuba tuzi kubwiriza cyane, si uko twaba tumaze iminsi myinshi mu itorero. “…Ibyo ni byo bose bazabamenyeraho ko muri abigishwa banjye, nimukundana.”_ (Yoh.13:34-35).
3- Ku rutonde rw’imbuto z’Umwuka Wera. Urukundo nirwo ruza ku mwanya wa mbere.
4- Ikindi kigaragaza uburemere bw’urukundo ni uko mu bizerekana ko Yesu agiye kugaruka harimo ko urukundo ruzakonja (Mat.24:12).
5- Ibindi byose bizashira kereka urukundo (1 Korint.13:8)
6- Ntiwabona icyo wagura urukundo. Uwatanga ibyo atunze byose kugira ngo agure urukundo yagawa (Indirimbo 8:7).
Urukundo icyo ari cyo
Udafite urukundo ashobora kuvuga indimi z’abamarayika, kumenya ibihishwe byose, kugira ubwenge bwose mu by’Imana ndetse n’iby’isi, kugira kwizera kwimura imisozi, gutanga ibye byose, kwitanga nawe ubwe agatwikwa, nyamara ntacyo ibyo byamugira cyo. (1Korint.13:1-3)
1- Urukundo ni ukwihangana. Burya urukundo si ubuki, ruhura n’ibyo kwihanganira.
2- Urukundo ni ukugira neza. Ntiwakunda ntacyo utanga.
3- Urukundo ni ukutagira ishyari. Kunezeranwa n’abishimye niwo muco w’urukundo.
Nyamara ubu igisigaye gituma abantu benshi badashima Imana mu ruhame, ni uko urukundo rwabuze, bakikanga ko biba nko gushinyagurira abandi batagiriwe ibyiza nk’ibyabo.
4- Urukundo ntirushaka ibyarwo. Ufite urukundo ntareba inyungu ze gusa. Ntugahitemo kubana n’umuntu kubera gusa ko afite icyo akumarira, ahubwo n’uwo ubona ko wagirira umumaro uzabane nawe.
5- Urukundo ntirutekereza ikibi ku bantu. Urukundo ntirugira inzika.
6- Urukundo ni ukubabarira byose. Nubwo abantu benshi bafite ibyo bamaze kugira ibyo bavangura batabasha kubabarira, urukundo tubwirizwa ntacyo rutababarira…. (1Korint.13:4-7)
Wakunda ute?
Ntiwabasha gukunda Imana utarasobanukirwa urwo yagukunze. Ntiwabibasha utamenye uko yatanze Umwana wayo w’ikinege Yesu ngo atambwe ku bwacu. Ntiwanakunda na mugenzi wawe utamenye ibyo.
Ubashije kumenya imbabazi ugirirwa kuko nawe uri umuntu udakwiriye, wababarira mugenzi wawe nawe. Uru rukundo rero ntirwitura inabi wagiriwe, ikibi nticyiturwa ikibi, ahubwo icyiza gisimbura ikibi.
Twigane Imana nk’abana bakundwa ; ibyo idukorera abe aribyo tugirira abandi. Ibyo dukennye mu mitima tubiyibwire, tuyisabe itwihishurire n’urukundo rwayo.
Amen !


text:
Imyidagaduro
Umuraperi Danny Nanone YAFUNGIWE Gukubita Umugore
Umuraperi Danny Nanone( amazina ye bwite ni Ntakirutimana Danny) kuri uyu wa Mbere Taliki 19, Nzeri, 2022 yaraye atawe muri yombi n’Urwego rw’igihugu rw’Ubugenzacyaha akurikiranyweho gukubita no gukomeretsa umugore ‘k’ubushake.’
Uwo mugore afite imyaka 30 y’amavuko kandi amakuru avuga ko bari bafitanye amakimbirane.
Danny Nanone yahise ajya gufungirwa kuri Station ya RIB mu Murenge wa Kigarama, Akagari ka Nyarurama.
Amategeko avuga ko gukubita cyangwa gukomeretsa k’ubushake gihanwa n’ingingo ya 121 y’itegeko No 68/2018 ryo ku wa 30/08/2018 riteganya ibyaha n’ibihano muri rusange.
Iyo gihamye ugishinjwa akatirwa igihano cy’igifungo kitari munsi y’imyaka itatu ariko kitarenze itanu n’amafaranga y’u Rwanda atari ya Frw 500,000 ariko atarenze Frw 1,000,000.
Ubugenzacyaha busaba Abanyarwanda kwirinda ibyaha nk’ibyo kandi bukihanangiriza uwo ariwe wese ukora icyaha cyo gukubita k’ubushake.
Gukubita umuntu k’ubushake bisobanukirwa nk’igikorwa akenshi gikorwa k’ubushake bitewe n’uburakari.
Icyakora hari ubwo umuntu arakara ariko uburakari bwe akabugenzura.
Iyo ubwo burakari buherekejwe no gukubita, hari ubwo abagenzacyaha bajya gusuzuma niba ukurikiranyweho gukubita runaka atabitewe n’ikiyobyabwenge runaka.
Amakuru dufite avuga ko Danny Nanone nawe yajyanywe gusuzumwa niba ibyo yakoze ataba yabikoreshejwe n’ibiyobyabwenge.
Danny Nanone asanzwe yiga ishuri rya muzika ry’i Muhanga.
Yarahageze ashinga studio akoreramo umuzika.
Mu mezi ashize yigeze kujya muri Amerika.
Muri Mata, 2013, Danny Nanone nabwo yigeze gushinjwa kwambura umukobwa wari wagaragaye mu ndirimbo ye yise ‘Mbikubwire’.
Ni amafaranga byavugwaga ko yari bumuhembe kubera umurimo yari yakoze ubwo yagaragaraga muri iriya ndirimbo.
Icyo gihe IGIHE yanditse ko Danny Nanone yari yimye uriya mukobwa Frw 35,000.
Danny Nanone yarabihakanye avuga ko nta masezerano y’amafaranga yigeze agirana n’uriya mukobwa kuko ngo atari na we bavuganye ajya kumukoresha mu mashusho.
Ngo uwo mukobwa yavuganye n’uhagarariye itsinda ryitwa “Ubwiza ni Impano”.


text:
Uwitwa BUCYANA Abdou, mwene SEKAMANA Gemus na MUKAKIMENYI Jeannette, utuye mu Mudugudu wa Rebero, Akagari ka Kindama, Umurenge wa Ruhuha, Akarere ka Bugesera, mu Ntara y’Iburasirazuba, uboneka kuri no 0788447628.
Yasabye uburenganzira bwo guhindura amazina asanganywe BUCYANA Abdou, akongeraho SEKAMANA akitwa BUCYANA Abdou SEKAMANA mu Irangamimerere.
Impamvu atanga ni uko izina SEKAMANA ari izina rikomoka kuri se, akaba yari asanzwe aryitwa ariko ntiryandikwa mu byangombwa bye nko mu Rwandiko rw’Abajya mu mahanga n’aho yakoraga bityo akaba yifuza kurigira mu byangombwa bye byose nk’uko yari yarayiswe n’ababyeyi be.
Akaba asaba kwemererwa, binyuze mu nzira zemewe n’amategeko, kongera izina SEKAMANA, mu mazina asanganywe BUCYANA Abdou, bityo akitwa BUCYANANA Abdou SEKAMANA mu gitabo cy’Irangamimerere kirimo inyandiko ye y’Ivuka.


text:
Kuvura Imbwa Gutanga Igikinisho
Ibicuruzwa birambuye
Ibicuruzwa
Ibiranga:
- Toys Puzzle Ibikinisho byimbwa): Kuvura imbwa igikinisho gishobora gufasha guteza imbere ubuhanga bwimbwa bwimbwa yawe, Binyuze muburyo bwo gukina ibikinisho byo gutoza imbwa, nibyiza cyane kugabanya kurambirwa kwimbwa.Ntishobora gukoreshwa nkigikinisho gusa, ariko kandi nogukwirakwiza ibiryo byimbwa.
- Size Ingano yuzuye): Ingano y igikinisho cyo kuvura ni diameter 5.9 ″, uburebure ni 3.5 ″ .Ni ikihe kibereye imbwa nyinshi gukina.
- Material Ibikoresho byiza cyane): Igikinisho cyo kuvura gikozwe nibice 2.Igice cy'igikinisho igice cyakozwe hamwe nibikoresho byiza bya TPR kandi biramba, bidafite uburozi, biramba kandi birwanya kuruma.Usibye ibyo, hari igikoma imbere mu gice.Iyo imbwa ihekenya cyangwa ikanda ku gikinisho, izakora amajwi asekeje, ashobora kuzamura amatungo yawe kandi bigatuma yifuza gukina;naho igice cyo hepfo gikozwe mubikoresho byiza bya plastiki bitoroshye kumeneka ninshuti yawe yuzuye ubwoya.
- Guhingura Ingeso yo Kurya Buhoro): Igice cyo hepfo cyigikinisho cyateguwe hamwe n’imyobo 2, urashobora gufata ibiryo mu gikinisho, kandi iyo imbwa ikina nigikinisho, ibiryo bizasohokera muri ibyo byobo, bigabanye neza amatungo yawe kurya umuvuduko, Itoze ingeso nziza yo kurya buhoro
- . Byoroshye Gukoresha no Kwoza): Kuzenguruka witonze umubiri wigikinisho kugirango ufungure chassis, hanyuma ushyire ibiryo nibiryo muri chassis, hanyuma amaherezo ufunge chassis, byoroshye kandi byoroshye.Niba kandi igikinisho kirimo kuba umwanda.Gusa ubikuremo kandi ubyoze n'amazi hanyuma usubize hamwe.


text:
>> Igihe cya Pasika
Amasomo yo ku cyumweru, icyumweru cya 3 cya Pasika, C
Isomo rya mbere : Intu 5, 27b-32. 40b-41
Ibyakozwe n’Intumwa
Intumwa barazizana bazihagarika imbere y’Inama nkuru, 27bumuherezabitambo mukuru arababaza ati 28“Twari twarabihanangirije dukomeje kutazongera kwigisha mwitwaje iryo zina, none dore Yeruzalemu yose mwayujujemo inyigisho zanyu. Murashaka rero kuduhamya amaraso y’uwo muntu ?” 29Petero n’izindi Ntumwa barabasubiza bati “Tugomba kumvira Imana kuruta abantu. 30Imana y’abasekuruza bacu yazuye Yezu, uwo mwishe mumumanitse ku giti. 31Ni we Imana yakurishije ububasha bwayo ngo abe Umutegetsi n’Umukiza, kugira ngo aronkere Israheli ukwisubiraho n’ibabarirwa ry’ibyaha. 32Turi abagabo bo kubihamya, twe na Roho Mutagatifu Imana yahaye abayumvira.” 40bNuko Intumwa bamaze kuzikubita ibiboko, bazibuza rwose kongera kwigisha mu izina rya Yezu, maze barazirekura. 41Intumwa ngo zive mu Nama nkuru, zigenda zishimye kuko zagize ihirwe ryo kugirirwa nabi zizira izina rya Yezu.
Kuzirikana : Zab 30 (29), 3-4, 5-6b, 6cd.12, 13
ZABURI
Inyik/ Ndakurata Uhoraho, kuko wampaye kwegura umutwe.
- Uhoraho Mana yanjye, naragutakiye maze urankiza ;
- Uhoraho, wanzamuye ikuzimu,
- maze ungarurira kure nenda gupfa.
- Nimucurangire Uhoraho mwebwe abayoboke be,
- mumwogeze muririmba ubutungane bwe ;
- kuko uburakari bwe butamara akanya,
- naho ubutoneshe bwe bugahoraho iteka.
- Ijoro ryose riba amarira gusa,
- ariko igitondo kigatangaza impundu z’ibyishimo.
- Nuko amaganya yanjye uherako uyahindura imbyino,
- ikigunira nari nambaye ugisimbuza imyenda y’ibirori.
- Ni yo mpamvu umutima wanjye uzakuririmba ubudatuza,
- Uhoraho Mana yanjye, nzagusingiza iteka ryose.
Isomo rya kabiri : Hish 5, 11-14
Ibyahishuriwe Yohani Intumwa
Jyewe Yohani, 11ngo ndebe numva ijwi ry’abamalayika batabarika, bakikije intebe y’ubwami na bya Binyabuzima n’Abakambwe. Bari ibihumbi n’ibihumbi ; amagana n’amagana, 12bakavuga mu ijwi riranguruye bati “Umwana w’intama watambwe akwiriye guharirwa ububasha, ubutunzi n’ubuhanga, imbaraga n’icyubahiro, ikuzo n’ibisingizo.” 13Maze icyitwa ikiremwa cyose, ari mu ijuru ari ku isi, ari ikuzimu ari no mu nyanja, mbese ibyaremwe byose bihari mbyumva bivuga biti “Ibisingizo n’icyubahiro, ikuzo n’ububasha, ni iby’Uwicaye ku ntebe y’ubwami na Ntama, uko ibihe bizahora bisimburana iteka.” 14Naho bya Binyabuzima bine bigasubiza biti “Amen !” Ba Bakambwe na bo barapfukama barasenga.
Ibango-ndirimbo ribanziriza Ivanjili :
Alleluya Alleluya.
- Kristu yarazutse,
- Umuremyi w’ijuru n’isi,
- Umukiza w’abantu.
Alleluya.
Ivanjili Ntagatifu : Yh 21, 1-19
+ Yohani
Muri icyo gihe, 1Yezu yongera kubonekera abigishwa bari ku nyanja ya Tiberiya. Dore uko yababonekeye. 2Simoni Petero na Tomasi ariwe Didimi, na Natanayeli w’i Kana ho mu Galiyeya, na bene Zebedeyi n’abandi babiri bo mu bigishwa be, bari bateranye. 3Nuko Simoni Petero arababwira ati “Ngiye kuroba.” Baramusubiza bati “Tukajyana.” Ni bwo bagiye mu bwato ; iryo joro ariko ntibagira icyo baronka. 4Bugicya Yezu araza ahagarara ku nkombe, nyamara abigishwa be ntibamenya ko ari we. 5Nuko arababwira ati “Bahungu mwe, hari ifi mwaronse ?” Baramusubiza bati “Habe na busa.” 6Arababwira ati “Nimurohe urushundura iburyo h’ubwato muraronka.” Bararuroha, bananirwa kuruzamura kubera amafi menshi arimo. 7Ni bwo wa mwigishwa Yezu yakundaga abwiye Petero ati “Ni Nyagasani !” Simoni Petero yumvise ko ari Nyagasani, akenyera umwambaro we kuko atari yambaye, maze yiroha mu nyanja. 8Abandi bigishwa baza mu bwato bakurura urushundura rwari rwuzuye amafi, agatsinda ntibari kure y’ubutaka, nko mu ntambwe magana abiri. 9Bageze ku butaka babona umuriro ucanye, utazeho ifi n’umugati. 10Yezu arababwira ati “Nimuzane kuri ayo mafi mumaze kuroba.” 11Simoni Petero yurira mu bwato, maze akururira urushundura ku butaka rwarimo amafi manini ijana na mirongo itanu n’atatu ; n’ubwo yanganaga atyo bwose, urushundura ntirwacitse. 12Yezu arababwira ati “Nimuze mufungure.” Ntihagira n’umwe utinyuka kumubaza ati “Uri nde ?” Bari bamenye ko ari Nyagasani. 13Nuko Yezu araza afata umugati arawubaha, n’amafi ni uko. 14Ubwo bwari bubaye ubwa gatatu Yezu abonekera abigishwa be, aho amariye kuzuka ava mu bapfuye.
15Bamaze kurya, Yezu abaza Simoni Petero ati “Simoni mwene Yohani, urankunda kurusha aba ngaba ?” Aramusubiza ati “Yego Nyagasani, uzi ko ngukunda.” Yezu aramubwira ati “Ragira abana b’intama zanjye.” 16Yezu yongera kumubaza ubwa kabiri ati “Simoni mwene Yohani, urankunda ?” Petero aramusubiza ati “Yego Nyagasani, uzi ko ngukunda.” Yezu ati “Ragira intama zanjye.” 17Yongera kumubaza ubwa gatatu ati “Simoni mwene Yohani, urankunda ?” Petero ababazwa n’uko amubajije ubwa gatatu ati “Urankunda ?” Ni bwo amushubije ati “Nyagasani, uzi byose, uzi ko ngukunda.” Yezu aramubwira ati “Ragira intama zanjye. 18Ndakubwira ukuri koko : igihe wari ukiri umusore warikenyezaga kandi ukajya aho ushaka, ariko numara gusaza uzatega amaboko undi agukenyeze, kandi akujyane aho udashaka.” 19Yavuze atyo ashaka kumuburira urupfu rumuteze, ruzahesha Imana ikuzo. Amaze kuvuga atyo aramubwira ati “Nkurikira.”


text:
1
ntakintu cyiza nko kubona umukobwa aricyuki ariko afite nubitekerezo bizima . abandi babona ari beza bagahalbira ikibuno bikarangirira aho bagategereza abagabo
Dore ahubwo umukobwa w'icyitegererezo ureke babandi birirwa biyamamaza ngo niba nyampinga (miss). Dukeneye ibikorwa apana amagambo. Uretseko nabo ba miss ntanuwamurusha uburanga ndetse n'ubwenge. Imana iguhe umugisha mukobwa mwiza
Yvette, ibikorwa byawe ni indashyikirwa turabishima! Ariko umushinga wari watangiye mu murenge wa RURAMIRA, akagari ka Nkamba ugezehe? Ko tunyotewe cyane no kubona amazi meza hafi yacu? Byaba ari nk,inzozi zikomeye kandi aba nyankamba bahatute n,a baba ahandi burya utwiyambaje twagutera ingabo mu bitugu ariko uwo muhigo ukeswa. Wanyandikira kuri:[email protected]
Yvette we, uri ingenzi. Wifitemo entrepreneurship skills. Ngushyize mu rwego rumwe naba Sina Gerald. Courage mwana w'uRwanda. Turagushyigikiye n'Imana izagushyigikira. Turagukunda. Uri umuhanga uri ingenzi ubereye igihugu kiza. Ntugire ubwoba komeza wagure ibikorwa kdi wunguke tuzakubone uri umukire cyane, bizaba byaturutse mu mbaraga zawe. Umushinga wawe ufasha abaturage cyane. Sinzi icyk navuga gusa uri uw'agaciro
Incwiiiii crge kbs! abakobwa nkawe ni mwe isi ikeneye
1


text:
Dufate urugero rw’ijambo ry’Icyongereza ‘Data’, abantu bakunda guhura naryo ahantu henshi hatandukanye. Ubusanzwe rikoreshwa mu gusobanura amakuru dukusanya tukayashyira kuri mudasobwa zacu mu rwego rwo kuyabika cyangwa kuyabyaza umusuraro.
Iri jambo kandi rikomoka mu rurimi rw’Ikilatini, rikaba ubwinshi bw’ijambo ‘Datum’ risobanura “agace gato cyangwa akavungukira k’amakuru”.
Data ni inkingi ya mwamba ku bukungu bushingiye ku makuru; biri no mu byatumye ubukungu bw’ibigo by’ubucuruzi nka Google, Facebook, Netflix, Amazon n’ibindi bitandukanye butumbagira cyane muri iyi minsi.
Ibi babifashwamo n’uko bagenda borohereza abakiriya babo kubona amakuru bifuza gukurikirana na serivisi zigenerwa umukiriya ku giti cye (customized content and tailored services).
Fiacre Mushimire, ushinzwe ibikorwa byo guteza imbere ikoranabuhanga mu kigo Nyafurika cy’Ubukungu cyigenga CENFRI; agaragaza ko muri iki gihe usanga ibigo byinshi by’ubucuruzi bishyira imbaraga mu gukora ubusesenguzi bw’amakuru (Data analytics) cyangwa bikifashisha ubwenge bw’ubukorano (artificial intelligence) kugira ngo basobanukirwe imyitwarire, imiterere n’imitekerereze y’abakiriya babo.
Yagize ati “Ibi bibafasha kwiyegereza abakiriya babo kubera ko bakora ibicuruzwa bazi neza ko abantu biteguye kubigura. Aya makuru kandi ni yo bifashisha bongera ubwiza bw’ ibicuruzwa cyangwa serivisi zabo.”
Akomeza avuga ko mu gihe bigaragara ko turi mu Isi nshya iyobowe n’amakuru, hakwiye kwibazwa niba uburyo dutekereza tukanavuga kuri iyi mpinduramatwara bigira ingaruka kuri twe dufite indimi zitarabasha kubona amagambo asobanura Isi nshya dutuyemo.
Ati “Kuba Abaromani barashyize ijambo ‘datum’ mu nyuguramagambo yabo ni ikimenyetso cy’uko gusesengura no guhanahana amakuru byari umuco wabo, bakoreshaga mu buzima bwabo bwa buri munsi. Ibi kandi bigasobanura ko bishoboka ko bari bazi neza ko nyuma y’imyaka 2000, amakuru azaba ari ingenzi ku bukungu bw’abatuye Isi muri rusange”.
Yakomeje avuga ko mu rurimi rw’Ikinyarwanda usanga amagambo menshi yarahimbwe hagendeye ku bintu by’ingenzi abanyarwanda babonaga mu buzima bwa buri munsi nk’ibidukikije,ibimera, inyamaswa n’amarangamutima y’abantu batangiye kurukoresha mbere.
Mu myaka yashize, Ikinyarwanda cyagiye gihinduka bitewe n’uko abantu bagendaga bahura n’abakoresha izindi ndimi kubera impamvu zitandukanye nk’intambara n’ubucuruzi.
Ati “Ikinyarwanda gifite amagambo menshi nk’Ikibamba’ cyangwa ‘Umusengo’ udashobora kubona mu ndimi nk’Icyongereza cyangwa Igifaransa, akumvwa byoroshye n’Abanyarwanda kuko twayahimbye kugira ngo adufashe kugaragaza no kurata ubwiza bw’inka zacu dukunda. Nyamara aya magambo iyo ushaka kuyashyira mu zindi ndimi z’abantu badafite umuco wo korora inka, bisaba gukoresha ijambo rirenze rimwe kugira ngo ubashe kuyasobanura neza”.
Ururimi rugira uruhare ku bushobozi bwa muntu bwo kumva no kugaragaza ibitekerezo bye, amarangamutima n’intego; ibi bikarushaho kuba ingenzi cyane muri iyi si aho ikoranabuhanga ari isoko ya mbere y’iterambere ry’imibereho n’ubukungu.
Mu gihugu nk’ u Rwanda cyiyemeje kubaka ubukungu bushingiye ku bumenyi, hakenewe ururumi rworoshye rufasha gusobanura ibigize Isi idahwema kugenda ihindagurika.
Mushimire avuga ko ari ngombwa ko dutangira gukoresha ikibonezamvugo gihurirwaho n’abantu bose, igihe hari gusobanurwa Isi dutuyemo. Ibi biba ngombwa cyane ku bantu bakenera gukoresha ikoranabuhanga mu buzima bwabo bwa buri munsi, rikaba rinagira ingaruka ku bushobozi bwabo bwo kwiteza imbere mu gihe kiri imbere.
Amagambo nka ‘data’ kuyashakira inyito mu Kinyarwanda byakorohereza abantu kuyumva neza kurusha kuyasobanura mu ndimi mvamahanga, cyane ko hari abantu batagize amahirwe yo kumenya izo ndimi.
Aho kuvuga ‘Data’ dukoresheje ijambo ‘Imbonwa’ byakorohereza abantu kumva neza ibyo tubasobanurira akenshi biza biri mu ndimi z’amahanga, nyamara atari ko buri gihe abo tubwira baba baranyuze mu mashuri ku buryo babyumva neza nkuko bikwiriye kuba byumvikana.
Gukoresha ururimi rwacu igihe turi kuvuga ku ngingo zikomeye cyane izerekeye ikoranabuhanga byagabanya guheza abantu bamwe, maze buri umwe akabasha gutanga ibitekerezo, no kubaza ibibazo yisanzuye.
Kugira ngo habeho iterambere ryihuse muri iy’Isi y’ikoranabuhanga, dukwiye kurekeraho gukoresha amagambo y’amatirano ahubwo tugashaka ikibonezamvugo gisobanura andi magambo y’Ikoranabuhanga asigaye; nk’uko twayashakiye amazina nka mudasobwa, imbuga nkoranyambaga, murandasi, n’andi atandukanye.


text:
Twese twifuza kuba, gukora no kugira ibintu byiza ari byo bituma twumvako turi mu buzima twifuza. Gusa siko twese tubona umusaruro twifuza..
Tuvugako nta mafaranga ahagije dufite, tudakundwa, ko nta tsinzi cg ibyishimo tugira mu buzima, bigatuma dutunga intoki abandi. Akaba aribo tubonamo imbogamizi zituma ubuzima bwacu bukomera. Gusa icyo tugomba kumva kandi tugashyira imbere mu bitekerezo byacu n’uko itsinzi iba mu bantu bose kandi muri abo bantu nawe urimo. Bikaba byoroshye rero kuko ari ibya buri wese kugirango abigereho.
Mu byukuri nta murongo ngenderwaho uhari, gusa hari byo wakurikiza bamwe mu bageze ku ntego zabo bagiye bakurikiza. Nawe wahindura ubuzima bwawe, ukaba uwo wifuza ukurikije izi ngingo 6, zikurikira.
1. Yobora ubuzima bwawe 100% (Umva ko ufite inshingano zo kwiyobora wowe ubwawe 100%)
2. Menya impamvu uriho
Nizerako umuntu wavutse afite ubuzima bufite intego. Niba utazi impamvu cg icyo wakagombye gukora, reba ibimenyetso biri iruhande rwawe, reba abantu batandukanye bagufasha kandi bakuyobora, kuko birafasha. Gusa ntiwibagirwe kwirebaho wowe ubwawe. Imico, uko ugaragara, ibyo ukunda, ibyo udakunda n’imibereho y’ubuzima bwawe. Ibyo byose byerekana ibyo wakora n’ibyo utakora.
Kubivuga biba bisa nkibyoroshye, gusa hari ikibazo, kuko abantu benshi baba bahuze(ibyo bakunze kwita kuba busy) kuberako baba batanyuzwe n’imibereho yabo. Mu bigaragara baba bananiwe kandi basa nkaho bari kwirukanka inyuma y’umuyaga. Impamvu ibitera n’uko nta gahunda ihamye iba ihari n’uburyo bwo kuyigeraho, aho kugirango umuntu ashyireho gahunda ihamye, ahubwo agira ingamba bitewe n’amarangamutima y'umunsi agahitamo ibidakenewe bigatuma abivamo kandi yabitakarijemo ingufu nyinshi. Impamvu y’igenzi ituma abantu batagera kubyo bashaka ni ukubera ko baba batafashe umwanzuro w’icyo bashaka, icyo bifuza.
Ntugatume umuntu wawe w’imbere atuma udatekereza imishinga minini. Iyo ukomeje gutekereza ku mishinga minini kandi ukayikurikira, ugakomeza gukora ibishoboka byose kugirango uyigereho bizatuma ugira ibitekerezo byagutse byatuma ugera kucyo ushaka, bizatuma utangira gukurura abantu, amahirwe n’ibindi bishobora gutuma ugera ku nzozi zawe. Inzozi zawe nini zizatuma n’abandi bashaka kugira icyo bageraho.
4. Izere ko bishoboka
Mu by’ukuri ubwonko ni igikoresho gihambaye, gishobora kuguha icyo wifuza. Gusa bisabako wizerako icyo ushaka gishoboka, iyo ukomeza kwigirira icyizere muri wowe niko urushaho gushyira hasi ibiguca intege.
5. Kwigirira icyizere
Niba ushaka kugira itsinzi mu buzima bw’inzozi zawe, ugomba kwizera ko ushoboye. Kugirango ubigereho, ukiyubaha, ukiyizera kandi ukumvako ufite n’ubushobozi bwatuma ubigeraho. Imbaraga, impano n’ubumenyi bigufasha kurema ubuzima wifuza. Ugomba kugira icyizere kitajegajega yaba mu byiza cyangwa mu bibi. Fata umwanzuro wo kumva ko ugomba kurema ubuzima wifuza kubamo.
6. Wikumva y’uko abantu bazagufasha
Tekereza uburyo byaba byoroshye uramutse ugeze ku ntego yawe kandi ihamye udategereje gufashwa n’abantu. Si ukuvuga ko utazakenera abantu ngo bagufashe ahubwo ni ukumva y’uko ari wowe ukwiye kwirwanaho kugirango ugere kucyo ushaka. Kuko hari igihe wakenera abantu ngo bagufashe maze ntibakumve.
Niba ushaka kubona ibitandukanye n’ibyo wabonaga, hindura uko witwaraga. Guhindura uko witwara bishobora kukugora cyangwa bigasa nkibinanirana. Gusa kuko hari icyo wifuza ugomba kugira bimwe wigomwa kuko bitari mu murongo w’ibyo wifuza kugeraho.
Shyira mu mutwe ko ugomba guhindura imyitwarire yawe niba ushaka kubona ibitandukanye n’ibyo wabonaga. Ugomba kwemera ingaruka zose zakugeraho kugirango ugere kucyo ushaka. Niba wamaze gutera intambwe ya mbere mu murongo mwiza, ubu ni cyo gihe cyo gutera izindi ntambwe nyinshi zikurikiraho kugirango ukomeze ujye mbere. Birashoboka ko wahindura ubuzima bwawe uko ushaka ko buba. Birashoboka ko ubuzima bwawe cyangwa intego yawe byagerwaho bidashingiye k’uwundi muntu utari wowe.


text:
Amakuru Ashyushye
Niba ukoresha urubuga mumwanya wubukungu cyangwa binary, cyangwa ubundi buryo ufite uburyo bwo kugera kubantu bashobora kuba mubucuruzi, ubu haribintu bike binini binini binini bifatanya na porogaramu, imbuga numuyoboro ushobora kunyuzamo amafaranga kuriyo abashyitsi / abasomyi. Izi gahunda zifatanije zikora ku gitekerezo cyo kuyobora no / cyangwa kugabana inyungu. Uhembwa kohereza abakiriya kuri broker. Ni bangahe uhembwa biterwa ninshuro ziyobora ushoboye kubyara hamwe ninshi murizo ziyobora zihindura mukwishura abakiriya kuri broker. Hamwe ninyungu muburyo bubiri murwego rwo hejuru, hariho amafaranga menshi azenguruka ategereje kwinjiza. Shakisha gahunda zishyuwe cyane hano


text:
Numvise iyo gahunda, mu mutima ndatekereza ngo nanjye iyo nza kuba naravutse kuri iyo tariki, iyanjye y’amavuko ni kuwa 20 Gicurasi ariko ayo mahirwe angeraho ngo nzababwire abataragerayo.
Nifuzaga kuzasura ingagi, nkabonana nayo amaso ku maso, nkareba ukuntu isa na muntu, igakurura ba mukerarugendo baturutse hirya no hino ku Isi, bakazanira u Rwanda amadovize.
Gusura ingagi zo mu birunga, zisigaye hake ku Isi, yaba Umunyarwanda cyangwa umunyamahanga yishyura amadolari y’Amerika 1500.
Urugendo rwo gusura ibyiza bitatse u Rwanda, narutangiye kuwa 9 Ukuboza, umuryango wa Muhoza tuwugeramo mu ma saa munani mu kirunga cya Sabyinyo kuwa 10 Ukuboza, ingagi icyenda ziwugize ziri ku meza yayo, zifungura. Nta gusangira kuruta ubusabane.
Iyo minsi ibiri yose ntitwatereraga ibirunga, ubanza twasuye Iby’Iwacu, aho abaturage baturiye ibirunga berekana umuco w’u Rwanda, uhava naho umeze nk’uwasuye ingoro ndangamateka.
Aha ntituhatindaho ngo mbabwire urugwiro rw’itorero gakondo risusurutsa abashyitsi, mu mbyino gakondo n’umurishyo w’ingoma. By’umwihariko bakagerageza no gufatanya n’ababasanze.
Ni ko byagenze, Miss Kalimpinya Queen, Miss Honorine Hirwa (uzwi cyane nka Igisabo) bakaraga umubyimba n’abandi. Hirya Platini wo muri Dream Boys nawe aryoherwa no kuvuba byakorwaga n’abacuzi, anabanyurizaho ku bihangano bye.
Simbabwira uko twaryohewe n’imihango y’ubukwe; uko umusaza yasobanuye imiti rwatsi yakurikiwe cyane abereka iyo abakobwa bakoreshaga mu muhango wo gukuna n’indi iha abagabo imbaraga zo kurushaho kuryoherwa mu buriri; wagera ku mateka y’ibwami bakakubwira uko yasaga (yarongoraga) hirya hari abakobwa b’amasugi bakoma amashyi.
Twahuye na Muhoza amarira atangiye kuzenga mu maso
Twigarukire ku munsi nyirizina wo guhura na Muhoza, tukishimana muri izi mpera z’umwaka, abakirisitu n’inshuti zabo bishimana, ugasanga n’abagurisha serivise bagabanyiriza ibiciro abakiriya, mbese baha icyo bita ‘Noheli’. Njye ibyishimo nabisingiriye kare, itariki ya 25 Ukuboza itaragera.
Igitangaje Muhoza siwe nagombaga gusura, byatumye mugeraho amatsiko ari menshi. Mu gitondo cyo ku Cyumweru tugabanywamo amatsinda, kuko umuryango umwe usurwa n’abantu umunani, iryacu ryagombaga gusura uwa Hirwa. Uyu narushagaho kumva nywukunze, mugenzi wanjye Annie twari kumwe yigeze kuwusura, imukoraho,mbese ari nko kumubwira ngo ikaze iwacu mu birunga. Ingangi ni inyamahoro, zibana mu muryango, ingabo ishobora kurakara iyo hagize uzisagarira.
Turazamutse saa tatu, bigeze mu ma saa yine n’igice, utuyoboye wagendaga avugana n’abari kureba uko kwa Hirwa baraye, arahindukira, ariko mba naritaye mu gutwi. Nta kindi yari inkuru mbi ko uwo muryango wagiye mu mukoki, ahantu tutashobora kugera, ati “Nimusubire inyuma”. Nanjye narahindukiye, akibabwira ko tutakizibonye, bose bacika intege, umwe mbona ashatse kurira.
Hashize nk’iminota ibiri, ijambo ryiza rihita riza, riti “musubire inyuma, mwerekeze mu muryango wa Muhoza’, wo uraboneka. Ku mutima nti ‘nubwo zo ari nke ugereranyije n’uwa Hirwa ufite 17, icy’ibanze ni ugutaha mbonye imwe’.
Ubwo mu gihe twe tutarazibona, narebye kuri Twitter mbona uwitwa Fiona Kamikazi ashyizeho agafoto ko bo bahuye na Guhonda, iyigeze gutera ubwoba Perezida Kagame yazisuye, nawe agaca bugufi kuko iyo ije igusanga uyereka ko utagamije kuyigirirana nabi. Mu muhango wo Kwita izina uheruka, muribuka uko Umukuru w’igihugu yatunyuriyemo ko uwo bari kumwe yamubwiye ngo nayibwire ko ari Perezida ariko bakubahiriza imyitwarire yo mu rugo rwayo.
Twakikiye ikirunga, tugenda amasaha ane kugira ngo duhure na Muhoza. Rya tumanaho ry’abamenya umunsi ku munsi uko ingagi zaraye, zabyutse, ryakomeje kugenda ritumenyesha ko kwa Muhoza bakiryamye, tuza gusanga babyutse. Niko byaje kugenda. Sibwo numvise ijwi rimeze nk’inka yabira, utuyoboye ati iyo ni imbogo, dore n’ibinono byayo aho yakandagiye, ati ‘ariko itinya ingagi’. Natekereza uko njya nyibona ku mafoto, nkavuga nti n’iyo yaza, turarinzwe. Abasura baba bari kumwe n’ufite imbunda.
Utuyoboye yagiye atwereka bimwe mu biti zikunda, harimo imigano no gushishura inturusu zigaharuraho agace koroshye karimo amazi. Yashyiraga ku rurimi akatubwira ati’biraryohera", urigaseho ukumvamo urwunyunyu.
Uko twakiriwe kwa Muhoza
Twasanze ingagi ziri kurya, Muhoza akagenda imbere, avuna imigano n’izindi hirya hino ziri kurya, natwe ariko dukomeza kuzigenda inyuma, rimwe zikanyuzamo nazo zikatwitegereza, ubwo niko dufata amafoto ngo ninsohoka mu birunga nzabereke.
Naje gutangara mbona ubugwaneza n’urukundo kwa Muhoza, nta makimbirane mu muryango, mbona ukuntu umubyeyi ufite akana yarishaga, ko kayiri ku mugongo; indi hirya nayo ikuriwe iri hafi kubyara igenda yigengesereye nk’uko bigenda ku mubyeyi utwite. Uzishinzwe yaravuze ngo iriya iratwite, turatungurwa kuko atari umuntu ariko cya cyubahiro zihabwa mpita numva ko ari inyamaswa dufitanye isano.
Nakubwira bukira bugacya, dutashye tugeze kuri hoteli, bagenzi bacu basuye ahandi, buri wese yari afite inkuru ziryoshye. Hari ababonye ingagi y’ingabo ifite uruhara; ababonye iri gutereta ariko ntiyatereye akabariro aho, nazo ziriyubaha zikihisa nk’abantu, ni gake zibikorera ku karubanda. Aho zitandukanira na muntu zirongorana ku manywa, nijoro aba ari amasaha zageneye kuruhuka gusa. Iyo zigiye kuryama zigomba gusasa amashami y’ibiti ku zitabashije kubiraramo.
Inkuru yindi yanshimishije, ni abasuye umuryango bakabona silverback iri gutegura umugore wayo, ikayishimashima. Ubwo uko yayishimaga, nayo ifite akana kajya kuyicika ikakagaruza ukuguru ariko nayo igakorakora ku mugabo.
U Rwanda rufite ingagi zibarirwa muri 400, ikuze ifite imyaka 46. Kuzitandukanye hagenderwa ku mirongo iba ku mazuru kuko nta yihuza n’indi. Ingore irabyara nka muntu ndetse n’impanga ziravuka.
Ubukerarugendo buza ku Isonga mu kwinjiriza u Rwanda amadovize, umusaruro ubukomotseho, 10% ugenerwa abaturiye pariki, bakarya ku matunda yabo. Bubakirwa ibikorwaremezo nk’amashuri, amavuriro n’ibindi.
Pariki y’Ibirunga ibamo ingagi ni imwe mu zikurura ba mukerarugendo benshi mu gihugu ariko Abanyarwanda ntibayisura nk’izindi, kuko ugendeye ku mibare y’umwaka ushize, Abanyarwanda bari 3% gusa niko Ikigo cy’Igihugu cy’Iterambere (RDB) cyahisemo gufasha Abanyarwanda kurambagira ibyiza nyaburanga igihugu gifite, binyuze muri Tembera u Rwanda.
Amafoto y’umunsi wa mbere wa Tembera u Rwanda
Amafoto : Mathias Hitimana


text:
Abayoboke b’amadini bitandukanya n’amahame yayo mu kuboneza urubyaro
Yanditswe na Nadine Umubyeyi
Bamwe mu bayoboke b’amadini yitwa aya gikiristo, bitandukanyije nayo mu bijyanye no kubabuza kuboneza urubyaro bakoresheje uburyo bugezweho butangirwa kwa muganga.
Ubusanzwe ayo madini abuza abayoboke bayo kuboneza urubyaro hifashishijwe uburyo bw’inshinge n’ibinini n’ubundi buryo bwitwa ubwa kizungu, ahubwo usanga amenshi abasaba gukoresha uburyo bwa kamere, ariko nabwo bubarushya mu kubukoresha.
Abo mu murenge wa Gatore, mu karere ka Kirehe, bagenda bitandukanya n’ayo mahame.
Mutijima Alphonse, umwe mu bayoboke b’idini ry’abapentikosti (ADEPR), avuga ko kuboneza urubyaro ari igikorwa cy’ubwenge, kuko umuntu nk’ikiremwa cy’Imana afite gushishoza no gufata ibyemezo hakurikijwe igikwiriye mu bihe runaka. Avuga ko n’Imana yanga abadafite ubwenge.
Mu kubihuza no kuboneza urubyaro, yagize ati “Urareba, ubuzima busigaye buhenze cyane: kubona ibyo kurya, imyambaro, kwivuza, kwigisha abana, n’izindi nshingano ziremeye. Ni gute wabyara abana utabashije kurera? Tugomba kugira ubwenge, tukitandukanya n’ibitekerezo bya kera by’idini, rivuga ko harera Imana. Ariko, Imana irafashwa, kandi ngo uyisengera mu iziko, ikagusiga ivu”.
Uwitwa Kaniziyo avuga ko kuboneza urubyaro ari gahunga abubatse n’abatubatse bagenda bashyira mu bikorwa, harimo n’abo bayoboke b’amadini atabyemera, ariko bakabikora mu ibanga.
Ati “Abarokore nabo bamaze kumenya ko kuboneza urubyaro atari icyaha. Ese ni nde wakwemera ko umwana we yicwa n’inzara, kandi abizi? Twese tuzi uko tubaye ho, nta mubyeyi cyangwa umugabo ukemera gushira kuri iyi isi abana baje kubaho nabi, icyo kintu kigenda kirushaho kumvikana, haba mu banyamadini cyangwa abaturage ubwabo”.
Nyiramana Euphrasie, usengera muri rimwe muri ayo matorero avuga ko afite abana icyenda, ariko akaba yarababyaye akiri mu rujijo ruterwa n’inyigisho yahawe..
Ati « Mureke mbambwire yuko abarokore nabo basigaye baboneza urubyaro. Basanze ko inyigisho bigishwa zirwanya kuboneza urubyaro zifite ingaruka nini ku buzima bw’abakirisitu ndetse no ku myemerere yabo.
Yungamo ati « Mwari muzi ko iyo umuntu yakennye, adasenga neza. Mwari muzi ko iyo umwana yaburaye utonganya Imana, ukayishyira mu makimbirane yawe, kandi wakagombye kuyirinda? »
Abagabo ntibitabira ubwabo kuboneza urubyaro
Nubwo ubushakashatsi bwakozwe n’ikigo cy’Igihugu cy’Ibarurishamibare,(NISR), bugaragaza ko nibura 64% by’abagore bo mu Rwanda bitabira serivisi zo kuboneza urubyaro ; abagabo bo baricyari bake cyane. Sempabwa Félicien utuye mu kagari ka Cyunuzi , yasabwe n’umugore we kuboze urubyaro kuko we inshinge n’udupira byamugwaga nabi, bikamutera umuvuduko w’amaraso, ubu akaba kandi arwaye na diyabete. Ariko umugabo we yanze kubagwa, avuga ko adashaka kuba “inkone”. Abagabo bafashwa mu buryo bwo guhagarika intanga zagira uruhare mu kiwibaruka.
Hirya no hino abagabo bakorewe icyo gikorwa cyo guhagarika ikorwa ry’intanga hifashijwe kubagwa (vasectomie), atari ukubahindura inkone.
Mu kiganiro Urubuga rw’Abaturage n’abayobozi”cy’umuryango w’abanyamakuri baharanira amahoro, PAX PRESS, cyabereye mu murenge wa Gatore mu karere ka Kirehe, ku wa 09 Kanama 2022, abagabo ntibashatse kuvuga kumugaragaro ko batakwemera kuboneza urubyaro.
Kananura Charles, umugabo w’imyaka 40, yavuze ko abagabo bagifite kwiyumva nt’intare mu ngo zabo, ko ntawabategeka kuboneza urubyaro.
Ati « Babihariye abagore, kandi ni nabo bafite uburyo bwinshi bwo kuboneza urubyaro. Igituma abagabo batabyemera ni uko icyo gikorwa cyo kubaga (vasectomie) ari burundu, ko uwabazwe adashobona kuzongera gutera inda (kubyara) »
Yungamo ko haramutse habonetse ubundi buryo bwatuma abagabo bashobora kuba baboneza urubyaro kandi bakaba batera inda igihe bashakiye, benshi bakwemera.
Kananura asanga ubushakashatsi bukwiriye no kwita ku bushobozi bw’abagabo bo kuboneza urubyaro bitari ibya burundu, ati, «Aha niho abagore bazaruhuka inshinge n’ingaruka y’imisemburo baterwa »
Uburumbuke mu Rwanda, abagore bo mu mijyi, nibura umwe abarirwa abana 3.4, naho uwo mu cyaro bakaba 4.3.


text:
Gusa uyu mugani ugenda uhinduka amateka mu Rwanda kuko guverinoma yafashe ingamba zitandukanye zishishikariza Abanyarwanda kugira umuco wo gusoma no kubitoza ababakomokaho.
Mu izo ngamba harimo uburezi kuri bose, amasomero hirya no hino mu gihugu, ubukangurambaga bwo gusoma, amarushanwa yo gusoma n’izindi gahunda zitandukanye
Abakuze batabashije kwiga bakiri bato nabo bagenda bashyirirwaho gahunda zitandukanye zigamije kubigisha hirya no hino mu gihugu.
Ubwo hizihizwaga umunsi mpuzamahanga wo gusoma no kwandika kuwa Kane w’iki cyumweru, Ministeri y’Uburezi n’abafatanyabikorwa bayo basuye irerero ry’abana riri mu rugo mbonezamikurire rwa Munini mu karere ka Nyaruguru bareba uko abana batozwa gusoma bakiri bato.
Abana bahawe umwanya wo gusoma inkuru mu bitabo byabagenewe hahita hanatangizwa ukwezi kwahariwe gusoma kuzarangirana n’impera za Nzeri 2022.
Umuyobozi w’Urwego rw’Igihugu rushinzwe Uburezi bw’Ibanze mu Rwanda (REB), Dr Nelson Mbarushimana, yavuze ko ku bufatanye n’abafatanyabikorwa biyemeje gutoza abanyarwanda bose kugira umuco wo gusoma.
Yasabye ababyeyi n’abarezi gutoza abana bakiri bato umuco wo gusoma no kwandika nk’inkingi igihugu cyiyemeje kubakiraho ubukungu bushingiye ku bumenyi.
Yavuze ko Minisiteri y’Uburezi itegura imfashanyigisho abana bakoresha biga ndetse n’abarezi bifashisha mu kwigisha, asaba ababyeyi kujya bibutsa abana babo gusoma kandi bakabaha n’umwanya.
Ati “Noneho muri uku kwezi ko gusoma abanyarwanda bose baba ababyeyi, abarezi n’abayobozi bagashishikariza abana gusoma kuko iyo usomye umenya byinshi birimo n’ibyabayeho utaravuka ukongera ubumenyi n’ubwenge.”
Yavuze ko usibye ibitabo byandikwa na REB hari n’ibindi byandikwa n’abafatanyabikorwa kugira ngo biboneke ku bwinshi kandi bisomwe.
Ati “Turacyari mu rugendo rwo gukomeza gushaka ibitabo bigiye binatandukanye binafasha integanyanyigisho yacu ishingiye ku bushobozi kugira ngo ibyo abarimu bigisha bari mu ishuri, utwo dutabo tundi tugiye dutandukanye dufashe abanyeshuri kubasha kubyumva.”
Bamwe mu babyeyi bafite abana biga mu mashuri abanza n’ayisumbuye mu karere ka Nyaruguru bavuze ko iyi gahunda yatangijwe yo gutoza abana kugira umuco wo gusoma igiye kubafasha kurushaho kubibakundisha.
Dusengumukiza Jean de Dieu ati “Abana banjye ikintu ngiye kubafasha ni ukubibutsa kujya basoma ibitabo kuko dufite amahirwe yo kuba twarahawe amashanyarazi ndetse n’amashuri hafi aho babasha kubona ibitabo byo gusoma.”
Ababyeyi kandi bavuze ko iyi gahunda izatuma abana bahugira mu gusoma ibitabo no kunguka ubumenyi bibarinde kujya mu ngeso mbi zirimo ubuzererezi, ubujura n’izindi.
Iyi gahunda Guverinoma y’u Rwanda iyifashwa n’abafatanyabikorwa barimo Usaid, Unicef, World Vision n’ abandi bibumbiye mu muryango wa Soma Rwanda.


text:
Anna TEKO, umuririmbyi ukomoka mu gihugu cya Benin, yashatse gukuramo inda yari yasamye mu buryo atateguye biranga ariko nyuma yaje kubona umugisha w’Imana.
Mu magambo ye, arabisobanura agira ati "Nitwa Anna TEKO, umubyeyi w’abana 5, Nkomoka mugihugu cya Benin. Nkomoka mumuryango munini w’abana 31 kuko Data yari afite abagore 5. Turi abakobwa 16 n’abahungu 15! Ndi umwana wa 23 mumuryango mugari ariko nkaba umwana wa 6 kuri mama wanjye.
Mubuhamya mama yampaye, yambwiyeko yahoraga abyara bimugoye hafi yo gupfa, kuburyo we na Data bafashe icyemezo cyoguhagarika kubyara kubana 5 bambanjirije! Igitangaje, nyuma y’amezi makeya mama yongeye kwibona antwite.
Yafashe imiti itandukanye ngo akuremo inda yanjye biranga agera n’aho ajya kwamuganga ngo bayikuremo. Mugihe yarategereje umuganga, abona umuntu atazi aho aturutse, amubwirako atagomba gukuramo iyo nda kuko atazi imigambi y’Imana kuri uwo mwana kandi ko nabikora azabona ingaruka zabyo. Uwomuntu ahita yongera arabura.
Mama yahise ajya kubwira papa ibimubayeho, gukuramo inda bahita babyihorera ngo bazarebe uko bizagenda. Ni uko nabayeho".
Arakomeza ati "Nyuma y’imyaka 20, nasamye inda itateganijwe, ntangira gufata imiti yokuyikuramo kuko nabonaga ntakindi cyo gukora mfite, cyane ko namenye ko ntwite mugihe nendaga kujya gukorera umuziki wanjye i Burayi.
Nyuma yuko inda yanze kuvamo, nagiye kubibwira mama ngo amfashe gushaka igisubizo. Nkibimubwira, yamaganiye kure igikorwa cyanjye arinaho yambwiriye amateka yanjye nababwiye haruguru anambwirako Nyogokuru nawe yishwe no gukuramo Inda, ibi nkaba mbifata nk’umuvumo w’ibisekuru".
Anna yakomeje agira ati "Inda nayitewe n’uwamfashaga muby’umuziki, nyamara narimfite inshuti ariko ikaba yarahoraga imbuza kubwira abantu ko dukundana!
Mama yanyijeje kureka byose akanderera umwana ariko sinkuremo inda, kuko nanjye atayikuyemo igihe yarantwite. Ni uko naretse uwo mugambi mubi. Ubu mfite abana 5 kandi nabo Imana yabahaye impano zo kuririmba no gucuranga".
Anna arakomeza Agira ati "Imana yaje kumpa umugabo mwiza kuburyo mbabazwa nuko ntashoboye kumubikira ubusugi bwanjye. Icyakora ndabwira abantu ko icyo watakaje mubusore bwawe Imana Ishobora kukigushumbusha ukuze. Ushobora kuba warihebye kubera amakosa yomubusore bwawe, ariko ndakubwira ko hakiri ibyiringiro".
Ati "ibi ndabibwira kandi umugore waba yarakuyemo inda akiri umukobwa nyamara yashaka akabura urubyaro. Imana Iracyashoboye kuba yaguhindurira ubuzima. Mukobwa ugifite amahirwe yuko utarakora aya makosa, ndagusaba kwibikira uzaba umugabo wawe".
Ati kandi ndagira inama umukobwa waba utwite akaba yashaka ga gukuramo inda ko yabireka kuko Imana Izamubaza amaraso y’uwo mwana. Ibukako hari imiryango myinshi itanga amafaranga menshi ngo ibone umwana ariko bikanga. Zirikanako niba Imana itumye umwana abaho Izanamuha ibimutunga.
Anna arasoza ubuhamya bwe agira inama awakwiyumva mubyiciro yavuze haruguru ko yabanza kwibabarira yarangiza akanasaba Imana imbabazi, kugirango kandi nawe abashe kubabarira uwagize uruhare mumakosa ye. Arakomeza anavugako Imana ishobora kunyura nomumakosa yacu ikatugirira neza igihe tuyemereye.
Source:Umurongo w’ivugabutumwa wa CASARHEMA,amarebe.com
[email protected]


text:
Inyigisho yo ku ya 09 Gashyantare 2017, kuwa kane w’icyumweru cya 5 gisanzwe, Umwaka A.
AMASOMO : Intg 2,18-25;Mk 7,24-30
Imana yaremye Isakaramentu ry’Ugushyingirwa
Imana irema, yaremye ibintu byose ku bwende bwayo, ntawe yagishije inama. Kuva ku munsi wa mbere kugera ku wa gatandatu irema, yasoreje ku Muntu. Iki kiremwa gihebuje ibindi byose ubwiza cyaritondewe mu kukirema kuko Imana ubwayo mu Butatu butagatifu ibigaragaza: “Noneho duhange Muntu mu ishusho ryacu, mu misusire yacu, maze ategeke ifi zo mu nyanja, ibiguruka byo mu kirere…..”(Intg 1,26). Muntu waremwe nyuma y’ibindi biremwa afite isura yuzuye y’Imana kandi afite ubutumwa bukomeye bwo gutegeka ibindi biremwa.
Mu rukundo ruhebuje Imana yakunze Muntu, yanze ko abaho wenyine; niko kumugenera umufasha kandi umufasha bakwiranye. Ibi bikatwumvisha neza ko umubano w’abashakanye, umugabo n’umugore, washatswe n’Imana ubwayo. Umugabo afite ubutumwa bwo gukunda umugore we kandi agahora amubonamo ubwiza budasanzwe imbere y’abandi bose, uko amubonye agahora yiyamirira kuko ari igufwa ryo mu magufwa ye, n’umubiri uvuye mu mubiri we (Soma Intg 2,23). Iyo uyu mubano wononekaye cyangwa ugafatwa ukundi, habangamirwa ugushaka kw’Imana. Pawulo Mutagatifu agira inama abashakanye yo kurangwa n’ubworoherane mu rugo n’umubano byabo (Soma Ef 5,22-23). Umugabo agomba kurangiza neza inshingano ze, n’umugore akazubahiriza. Si byiza rwose kunyuranya n’ugushaka kw’Imana mu mubano w’abashakanye. Uko baba barasize ababyeyi babo ngo bibumbire hamwe, ngo bakore umubiri umwe, bagomba guhora bazirikana ubwo bumwe kuko bushushanya umubano ukomeye wa Kristu na Kiliziya ye (Soma Ef 5, 24).
Uyu mushyikirano w’umugabo n’umugore ni wo uvamo imbuto z’isakaramentu ry’ugushyingirwa gutagatifu. Imana yahaye umugisha abashakanye bahuje imitima, kandi umuryango ubakomotseho nawo ugatungwa n’uwo mugisha!
Imana ni Umuremyi n’Umukiza
Mu Ivanjili twumvise uyu mubyeyi ufite ukwemera kuzuye. We azi neza uwo ari we; ni umunyamahanga. Ariko kandi azi neza ko Nyagasani Yezu Kristu adashobora gutererana abamusanze biyoroheje. Ni Umukiza w’abantu bose.
N’ubwo Yezu ubwe abanza kumubwira ko agomba kureka abana bakabanza kurya ngo bahage kuko bidakwiye gufata umugati w’abana ngo uwujugunyire ibibwana (Soma Mk 7,27), uyu mugore miri we azi ko koko hari abagenerwamurage, ariko nawe mu kwemera kwe ashobora kuba umwe muri bo kabone n’ubwo yaba uwa nyuma. “Ni koko Nyagasani! Ariko n’ibibwana birya utuvungukira abana bataye munsi y’ameza”(Mk 7,28).
Yezu Kristu ntawe ajya aheza ku byiza atanga, ahubwo ni twe twiheza igihe cyose tutabasha kwihangana, tukarambirwa gutegereza igihe ibyiza atugenera bizasohorera. Ukwemera n’ukwizera byuzuye bitugira abagenerwamurage, abasangiramurage, abatagatifujwe n’abana b’Imana buzuye. Bigatuma dusanganira Nyagasani tutikandagira, ahubwo tukagenda twemaraye. Urukundo Nyagasani adukunda rutugira abana b’Ingoma. Maze igihe tuje tumusanga akatwumva vuba.
Yezu ni we ugira ati: “Mwese abarushye n’abaremerewe n’imitwaro ni mungane mbaruhure kuko ngira umutima ugwa neza”. Ibi bitwereka ko mu bibazo binyuranye, mu magorwa y’ubuzima ni We tugomba kugana. Ni Umukiza, ni Karuhura! Nta we umugana ngo agende amaramasa!
Imana yaturemye idukunze, inakomeza kutuba hafi muri Yo ubwayo no mu Mwana wayo Yezu Kristu. Nimucyo tuyigane twishimiye ko ari Umubyeyi wacu, Data!
Dusabirane kumenya byuzuye urukundo Imana idukunda!
Nyagasani Yezu nabane namwe
Padiri Thaddée NKURUNZIZA


text:
Batarahagera abigishwa be baramwinginga bati “Mwigisha, akira ufungure.” Arababwira ati”Mfite ibyokurya mutazi.” Abigishwa be barabazanya bati “Mbese hari uwamuzaniye ibyokurya?” Yesu arababwira ati “Ibyokurya byanjye ni ugukora ibyo uwantumye ashaka, no kurangiza umurimo we”.
Yohana 4:31-34
Salomo mu gitabo cy’Umubwiriza 8:15 yagarutse ku kurya no kunywa mu buryo avuga ngo “… kuko munsi y’ijuru nta kirutira umuntu kurya no kunywa no kunezerwa, kuko ibyo ari byo bizagumana na we mu miruho ye iminsi yose Imana yamuhaye kubaho munsi y’ijuru”. Ariko Yesu hari aho Satani yamutegesheje umugati aramubwira ngo “umuntu ntatungwa n’umutsima gusa.”
Abigishwa bari kumwe na Yesu ndetse yari n’umuntu nka bo, yagiraga inzara, inyota, yarananirwaga, yarababaraga akanarira nk’abantu. Abigishwa mu mpuhwe bafitiye nk’umwigisha (Rabbi) wabo bumva bobonye umusamariyakazi agiye baramubwira bati “akira ufungure” wenda baraza ubirangije hanyuma ukomeze no kwigisha. Bari bamufitiye igishyika kuko ahari batekereza urugendo bari bugende, ibiterane byo gukiza indwara bari bujyemo ariko we arabasubiza ati “mfite ibyo kurya mutazi”.
Abigishwa bagize ngo hari uwamufunguriye batarahagera ariko Yesu ntari wamufunguriye, n’uwo yasabye amazi ntiyayamuhaye kuko banenaga ndetse mwibuka ikiganiro bagiranye. Yesu we yarababwiye ati “Ibyokurya byanjye ni ugukora ibyo uwantumye ashaka, no kurangiza umurimo we”. Yesu ntiyigeze atezuka (he remained focused) ku ntego yamusazanye. Igihe cyose haje ikimubuza, yacyirukanaga hakiri kare. Ibuka uko yigeze gusubiza Petero ngo “mva inyuma Satani” n’ahandi henshi hagaragaza ko Yesu atigeze atenguha Imana.
Ese wowe mu buzima bwawe ushishikazwa n’iki… no gutunga menshi, kuba icyamamare, n’igitangaza… nyamara Imana yakuremye iri kwibaza ngo “Ariko nari narakugize uruzabibu rwiza cyane, umubyare utunganye rwose. None se wahindutse ute ukambera nk’igiti cy’ingwingiri cy’uruzabibu ntazi… (Yeremiya 2:21).”
Yesu ni urugero rwiza rw’umwana utarigeze atenguha Se. Birashoboka ko natwe twafata ibyo Imana ishaka tukabigira impamvu zituma Imana yishima. Tugashakira umunezero wacu mu gukora ibyo Imana ishaka. Umwuka Wera atuyobore mu izina rya Yesu kandi twahawe ububasha ko icyo tuzasaba twizeye cyose Imana izagikora.
Tube nka Dawidi uko yaririmbye ngo “Mana yanjye, niyemeje gukora ibigushimisha, maze amategeko yawe ajye ampora iruhande (Zaburi 40:8)”2


text:
isosiyete yacu yateje imbere umugozi wa LEBUS ufite ibyiza bigaragara.Umugozi wa LEBUS ukwiranye nuburyo bwinshi bwo guhinduranya, urashobora kugabanya neza cyangwa kwirinda insinga zicyuma.Muburyo bwo gushushanya ingoma ya winch, guhinduranya umugozi wumugozi bizakorwa ningoma ya winch ifite umumarayika munini ufungura, guhitamo diametre yo hepfo, umwanya wo kuyobora umurongo, imiterere yumugozi, umwanya wumugozi, umurongo wumugozi uzenguruka Inguni yibice bisa. nigice cyo kuzamuka, kubwibyo, kwiga imiterere yingoma ya winch nibiranga, bizafasha kugabanya cyangwa kwirinda umurima wa peteroli umurima wo kuzamura ingoma idahwitse, kwagura ikoreshwa ryumugozi nubuzima bwingoma.
Kugirango bikorwe neza kandi bizigama, polymer yingoma yakozwe kandi ikorwa nisosiyete yacu ifata ibintu byubatswe byubatswe bifite uburemere burenga miriyoni 1.5 (uburemere bwa molekuline yibikoresho bisanzwe ni 200.000 ~ 300.000 gusa) kugirango bitunganyirize umugozi wa LEBUS, byegeranye cyane ihujwe n'ingoma ukoresheje umugozi uzunguruka
Uburemere buke bwa molekile nylon uburemere, kurwanya ingaruka, kurwanya ubushyuhe buke, kwiyitirira amavuta, kwinjiza imbaraga zingaruka nibindi biranga byose.Uruhu rwingoma ya polymer, cyane cyane rushyigikira ingoma zitumizwa mu mahanga hamwe n’ingurube nini nini cyane, kuzamura ingoma, kurinda umugozi kwangirika cyangwa kuruma umugozi wangiritse, kugirango umugozi winsinga ushobora kugenda neza hagati yurwego


text:
Reba Video
Baza Shangazi
Ibintu Bituma Umukobwa Yishima
- Mufate ukuboko: Niba uri kugendana n’umukobwa cyangwa se mwicaranye, ujye ugerageza umufate akaboko kuko bizatuma yumva ko muri kumwe yemwe azumva ko ntacyabatanya bityo bimugarurire ibyishimo.
- Musome mu ruhanga
- Jya umubwira ko umukunda buri munsi
- Niba afite agahinda, gerageza umubwire ko afite agaciro mu buzima bwawe kandi ko ibya mubabaje bitagomba kumuheza mu bwigunge.
- Jya umushimira niba agukoreye agakorwa gato, kuko icyo kintu gito kiba gisobanura ibintu byinshi.
- Muririmbire akaririmbo n’iyo waba nta jwi ryiza ufite
- Mwandikire utubaruwa
- Mukore mu musatsi
- Muterure mukine ibyo gukirana
- Musohokane mwicare ahantu mu busitani muganire
- Muganirize umubwire inkuru n’inzenya zisekeje
- Rimwe na rimwe ujye umureka asinziririre mu gituza cyawe.
Subscribe to: Post Comments (Atom)


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Kwemera ingeso ziboneye
Umwari akwiriye kwemera mugenzi we bazabana iteka, ufite ingeso zitunganye za kigabo, umugabo w’umunyamwete kandi wiringirwa, ukunda Imana kandi akayubaha. Witandukanye n’umunyagasuzuguro. Witandukanye n’ukunda kunebwa; witandukanye n’ukerensa ibintu byera. Wirinde kubana n’ukunda kuvuga ibibi, cyangwa uwamenyereye kunywa nubwo cyaba ari ikirahuri kimwe cy’inzoga. Ntukumve mama z’umuntu udasohoza inshingano Imana yamuhaye. Ukuri gutunganye kweza umutima ni ko kuzagutera ubutwari bwo kureka uwamenyereye kwinezeza cyane, ndetse n’uwo uzi yuko adakunda Imana kandi atayubaha, ntagire icyo amenya cy’ingeso zo gukiranuka k’ukuri. Iteka ryose dushobora kwihanganira intege nke z’incuti n’ubujiji bwayo, ariko ntabwo twakwihanganira ububi bwayo.IZI2 11.1


text:
Inyigisho yo ku cyumweru cya 1 cya Adiventi B
Ku ya 30 Ugushyingo 2014
AMASOMO: 1º. Iz 63, 16b-17.19b; 64, 2b-7; 2º. 1 Kor 1, 3-9; 3º. Mk 13, 33-37
1. Igihe cyo gutegereza Umukiza
Abakirisitu twongeye gutangira umwaka wa Liturujiya ufungurwa na Adiventi isobanura igihe cyo gutegereza ukuza k’Umukiza, uwo Ibyanditswe Bitagatifu byita Mesiya wasizwe amavuta y’ubutore kugira ngo ayobore imbaga y’Imana mu ijuru amaze kuyibohora ibyayishikamiraga byose. Iki ni igihe gishushanya imyaka n’akaka Umuryango w’Uhoraho wamaze utegereje ko huzuzwa ibyo wari warasezeranyijwe kuva Aburahamu yatorerwa kuzaba sekuruza w’abemera bose Imana y’Ukuri. Ni igihe kidukangurira gukomera ku Masezerano y’Imana kugira ngo igihe cyayo nikigera tuzabe twiteguye kuyakira no kuyishimira. Gutegereza Umukiza bisaba kwitoza gutekereza icyo Imana yatubwiye kuva kera na kare ikoresheje abahanuzi bayo. Ubushobozi bwa muntu bukunze kuba buke mu kwihangana no gutegereza igihe kirekire, ni yo mpamvu kurambirwa biziramo maze icyo Nyagasani yavuze kikagorekwa cyangwa se bamwe bakisinzirira rwose bakiberaho nk’aho nta Sezerano bategereje rigomba kuzuzwa.
Twarangije umwaka wa Liturujiya A, none dutangiye B. Adiventi rero irongeye iratangiye kugira ngo duhereye ku ntangiriro y’Umugambi mwiza wo kudukiza, tuzongere tuzirikane ko Amasezerano y’Imana yujujwe muri YEZU KIRISITU ariko ko ari ngombwa guhora tuzirikana amateka yose Umuryango w’Imana wanyuzemo kuva kera kugeza none kugira ngo tutazigera tuyobywa.
2. Kwiyemeza kumukomeraho
Icyo Imana idushakaho ni ukuyikomeraho kugeza igihe tuzapfira. Umuntu ku giti cye ahora azirikana amizero ye kugira ngo atayoba maze ahubwo afashe Umuryango w’Imana muri rusange gukomera. Isomo rya mbere twarivanye mu gice cya gatatu cy’igitabo cy’umuhanuzi Izayi. Muri icyo gice, twiyumvira ukuntu Abayisiraheli bamaze kugaruka i Yeruzalemu (nyuma ya 538 mbere ya KIRISITU) batamerewe neza kuko habonetse abantu benshi batari bitaye kuri Uhoraho, benshi bamugomeraga kandi bakarenganya abandi. Abayoboke b’Uhoraho bari mbarwa bigatuma nyine babaho nabi bahangayitse. Umuhanuzi aratakamba agira ngo abantu bongere bagaruke mu nzira z’Uhoraho kugira ngo imitima yahumanye ikire n’ibikorwa bimeze nk’umwenda urimo imyanda birorere.
Igihe cya Adiventi ni icyo kwibutsa izo nyigisho zikangurira bose kugarukira Uhoraho. Ni ukongera kwigisha ibijyanye n’Amasezerano y’Imana Data Ushoborabyose. Ni ugusobanura amateka yaranze ikizwa rya Isiraheli kuva mu ntangiriro kugeza mu gihe cya Isiraheli Nshya ari yo Kiliziya turimo YEZU yashatse ko dukirizwamo. Inyigisho z’iyobokamana ziteganijwe ku buryo zihora zibutswa uko ibihe by’umwaka bigenda birangira byongera gutangira.
Umukiza yaraje ku buryo budasubirwaho, yujuje ibyo Imana yari yarasezeranyije Aburahamu. Tugiye kwitegura guhimbaza uko kuza kwe kwa mbere kwarangiye ariko duhora twibuka mu birori by’agatangaza bya Noheli. Ku bantu batangiye ubwigishwa, ibivugwa byose ni bishya. Ku bakirisitu bamenyereye bakuze mu kwemera bitegura ibihe bikomeye basenga, bicuza kandi bigombwa kugira ngo amabanga ya YEZU KIRISITU arusheho kubacengera, kubaryohera no kubavugurura. Si byiza guhimbaza ibihe bikomeye dufite umutima umeze nk’umwenda utameshe. Iki na cyo ni igihe cyo gutegura imitima kugira ngo ibirori tuzahimbaza bitazaba ibintu by’inyuma gusa kugeza igihe azagarukira.
3. Kuba maso
Ivanjili tumaze kumva yadufasha gusobanura ko Adiventi ari n’igihe cyo kwitoza no gutozwa kuba maso. Twavuze ko Adiventi yabaye yarangiye, ariko hari n’indi dutegereje: YEZU KIRISITU azagaruka aje gucira imanza abazaba bakiriho n’abazaba barapfuye. Ni ngombwa gukora ibishoboka byose kugira ngo atazasanga nta cyo twiteguye cyangwa twisinziriye. Intumwa zifite umurimo ukomeye wo gukomeza ukwemera kw’abayoboke kugeza ku munsi wa Nyagasani YEZU KIRISITU. Twumvishe Pawulo intumwa ashishikaza Abanyakorenti kugira ngo babumbatire ingabire z’Imana bahawe. Muri iki gihe, mu gihe ababatijwe bamwe na bamwe basinziriye nta cyo bitayeho ku masezerano ya YEZU KIRISITU, abashinzwe kwamamaza ibyiza by’ijuru bafite umurimo utoroshye. Kwamamza Inkuru Nziza mu bihe bya none birakomeye cyane: hariho ubuhakanyi bwinshi, hariho imigirire inyuranye n’Ivanjili isa n’aho yahawe intebe, himitswe ikinyoma ku buryo bukabije, akarengane no guhonyora abatishoboye reka sinakubwira, ingeso mbi zitigeze zinavugwa zisa n’izigenda zihabwa ijambo, ibyaha bikabije nko kwica inzirakarengane zitaravuka aho guca ukubiri n’umurengwe ukurubana abantu mu iraha riteye isoni n’ibindi n’ibindi.
Umurimo w’ibanze wa Kiliziya none, ni ugukangura abantu bose basinziriye muri ibyo byose. Ni yo yagizwe umunyarugi kugira ngo igihe cyose YEZU aziye inzugi z’imitima zikinguke yinjire agabe amahoro n’ibyiza by’ijuru. Buri wese wumva inyigisho wiyemeje kuba umwigishwa wa YEZU KIRISITU niyihatire kuba maso kugira ngo adakingurira ibirura byamutandukanya n’ijuru; niyihatire gufasha abashoboka bose gukanguka no gutegereza igihe YEZU KIRISITU azazira kubajyana kuko nasanga basinziriye bazasigara.
YEZU KIRISITU uhora ashaka kudukiza nasingizwe mu mitima yacu. Umubyeyi Bikira Mariya aduhakirwe maze abatagatifu badusabire gukomera ku nyigisho twashyikirijwe no kuba maso kugeza ku munsi wa nyuma.
Padiri Cyprien BIZIMANA


text:
Ku wa gatatu w’icya 26 Gisanzwe C, 02/10/2019: Abamalayika Barinzi
AMASOMO: 1º. Neh 2, 1-8; Zab 137 (136); 2º. Mt 18,1-5.10.
1.Agahinda ka Nehemiya
Hari igihe cyageze umuhanuzi Nehemiya azongwa n’agahinda. Ubwo kandi yabaga i Bwami igihe Abaperisi bari barigaruriye Babiloni. Cyakora Abayahudi bene wabo bo bari barakomorewe basubira i Yeruzalemu. Hagati ya 520 na 515 mbere ya Yezu, Ingoro yari yarongeye kubakwa. Kugeza ariko mu myaka ya 450-400, inkike nyinshi n’urugo byari bigisenyaguritse. Amakuru y’uko Ingoro ya Nyagasani yari imeze, yageraga kuri Nehemiya akababara cyane. Ni bwo rimwe yiyemeje kugaragaza agahinda ke imbere y’umwami w’icyo gihe witwaga Aritashuweru. Twumvise mu isomo rya mbere umwami ubwe abaza Nehemiya ati: “Ni kuki ureba nk’ubabaye? Aho nturwaye?”.
2.Abantu barababaye
Mu isi ya none abantu batari bake barababaye. Bashenguwe n’uko ingoro z’Uhoraho zimerewe nabi. Reka tureke no kuvuga kuri za kiliziya zigaragara zisengerwamo. Yego na zo cyane cyane mu bihugu by’Uburayi zaratereranywe zabaye ubutayu kuko nta bantu bakizitaho…Yewe ariko no muri Afurika hari hesnhi basengera mu nsi y’ibiti cyangwa mu mbuga nta gashapeli babasha kwiyubakira…Muri Afurika abantu basenga baracyagerageza ariko ubukene butuma badatunganya neza ingoro basengeramo.
Reka ibyo tubishyire ku ruhande twirebere ingoro-muntu. Ikibazo umwami Aritashuweru yabajije Nehemiya amurebye mu maso, uyu munsi twakibaza benshi hirya no hino ku isi. Biragaragara ko abantu benshi babayeho bijimye. Nta kintu na kimwe kibatera kwishima. Bararemerewe. Barananijwe. Tekereza nk’abaturage bo mu bihugu by’i Burasirazuba bateshejwe ibyabo kubera intambara n’itotezwa. Reba abaturage bari mu bihugu bitsikamiwe n’abanyagitugu. Reba Venezuwela, Koreya ya Ruguru n’ahandi. Abantu bakura hehe ibyishimo? Ingoro zarasuzuguwe zirasenyurwa.
3.Igihe cyo kubaka
Ni igihe cyo kubaka ariko. Nehemiya ntiyaheze mu gahinda gusa. Yiyemeje kugaragaza agahinda ke aratinyuka abwira umwami ko igihe kigeze ngo amureke ajye gufasha igihugu cye kwegura Ingoro y’Uhoraho. Hirya no hino, abo bagowe bagondetswe ijosi, bakeneye abantu nka Nehemiya bahagurukira kubatera inkunga ngo biyubake, basukure ingoro y’Imana ibarimo bagarukane umucyo mu mutima utangaze no mu maso yabo. Nehemiya azava he? Ni wowe? Ese si twe twese dukwiye guhagurukira kubaka? Ni twe twese tugomba guharanira amahoro y’abavandimwe. Tugomba gukomeza amizero. Nta gucika intege na gato.
4.Turashyigikiwe
Dushyigikiwe na Data udukunda kandi Ushobora byose. Atwoherereza n’Abamalayika bo kuturinda. Buri wese afite umumalayika murinzi. Nta kugira ubwoba rero. Cyakora umuntu yakwiba ati: “Ariko iyo kamere yatunganje tukinjira no mu byaha, abo Bamalayika Barinzi baba bari he? Kuki bataturinda kugwa mu cyaha?”. Ibyo bisa n’ibyoroshye kubyumva. Niba Abamalayika Barinzi nta shumi badushyiraho ngo baduhatire kunyura aho tutihitiyemo, nibura birazwi ko baturinda ibitero bya roho mbi zizerera mu kirere hose. Shitani ishobora kuduteza ibyago bikabije cyangwa ikatugota burundu…Nyamara Abamalayika Barinzi baturinda abanzi na benshi twe tutabona. Ni ngombwa kwiyambaza Abamalayika Barinzi; buri wese aramufite. Hari abantu bamwe na bamwe bakunze gushyikirana cyane n’Abamalayika Barinzi babo ndetse bakagira n’uburyo babagaragariza ko babari hafi.
Ubuyoboke bw’Abamalayika Barinzi bwatangiriye ahitwa Valensiya muri Espanye ahagana mu 1411. Abakirisitu bari basanzwe bafite umuco wo guhitamo Abatagatifu Barinzi b’uturere twabo n’amashyirahamwe anyuranye. Ni kenshi bakoraga iminsi mikuru bagaragaza ubuyoboke buhamye. Gahoro gahoro baje guhishurirwa ko buri muntu agira Umumalayika Murinzi akwiye kwiyambaza buri munsi. Ubwo buyoboke bwakwiriye mu isi yose gahoro gahoro.
Abo Bamalayika Barinzi bahora batugira n’inama nziza. Batubwiriza kwiyoroshya. Mu Ivanjili, Yezu aduhishurira ko n’abana bato bafite buri wese Umumalayika Murinzi. Bityo ntawe ugomba kubasuzugura. Ahubwo twese dukwiye kwitoza kwiyoroshya twigiramo umutima nk’uw’umwana. Ni ko guhinduka no guharanira kwinjira mu ijuru.
5.Amatwara ya ngombwa
Uko kwiyoroshya ni yo matwara tunakeneye kugira ngo tubashe kubaka ingoro ya Nyagasani, izigaragara n’izitagaragara. Yezu asingizwe, adutoza iyo nzira yo kubaka ingoro ye. Umubyeyi Bikira Mariya aduhakirwe. Bamalayika Barinzi, nimukomeze muduhuze n’Imana Umubyeyi wacu, murakoze. Abatagatifu Leje, Lewodegari, Santurio n’umuhire Antoni Chevrier, badusabire igihe cyose.
Padiri Cyprien Bizimana


text:
Dore uko wabigenza ugafatira mu cyuho umukunzi wawe uguca inyuma,Ni iki gituma baguca inyuma?!
Niba umukunzi wawe ukeka ko aguca inyuma,koresha ubu buryo kugira ngo buzagufashe kumufatira mu cyuho utiriwe wirukanka imisozi uri kuganya cyangwa uri gushakisha ibimenyetso mu bantu hato batazahava banakugira urwamenyo.
1. Azatangira guhinduka mu mico.
Niba umukunzi wawe atangiye kujya aguca inyuma uzabibonera mu mico, kuko azatangira kujya ahinduka gahoro gahoro. Uzabona atangiye kujya akora akazi cyane bitari bisanzwe, ubone atangiye kujya yifata nabi kugira ngo umwinginge n’ibindi nk’ibyo. Numara kumubona gutyo rero, uzicare ufate ingamba.
2. Gutangira kujya ahinduranya imyambaro buri mwanya cyangwa uko yagaragaraga.
Iyo umusore yatangiye kuguca inyuma, agira gahunda nyinshi nk’uko twabibonye mu ngingo ya mbere. Rero niba umukunzi wawe atangiye kujya aguca inyuma, uzabibwirwa n’uko yihinduranya bya hato na hato, haba mu myenda cyangwa uburyo agaragara.
Uyu musore ashobora kuba yatangiye kugenda izindi nzira, biragusaba kwitonda ugashishoza neza ukamwitaho kuko urangaye wazasanga bamutwaye kera. Uyu musore azatangira kujya aguhisha bimwe mu biganiro agirana n’inshuti ze, …
3. Azatangira kuubura umuco wo kujya kugura utuntu buri mwanya.
Uzagire amakenga mu gihe umusore mukundana uzabona atangiye kujya akoresha amafaranga menshi, kandi utabizi. Iyo abantu bakundana baba baziranye, kuburyo byinshi bafite baba babiziranyeho. Wowe rero uzatungurwa no kubona amafaranga yari afite akubwira ko yashize, ahubwo akakwaka n’andi.
4. Kubyuka nijoro akajya kwitaba telefoni.
Aha uzahite umenya ko wamufashe, birashoboka ko byaba ari ibindi cyangwa akazi ariko nibiba kenshi kandi byikurikiranye, uzamenye ko aguca inyuma.
ESE KUKI HABAHO GUCANA INYUMA? KUKI UMUSORE MUKUNDANA AGUCA INYUMA?
Ntabwo bigoye kumenya impamvu runaka umuntu mukundana aguca inyuma. Bishobora kuba bijyanye n’amarangamutima ye, cyangwa n’ibyifuzo bye birenze wowe. Gusa hari impamvu 3 zituma abantu bacana inyuma:
1. Kuba umwe muri mwe atishimye mu rukundo rwanyu.
2. Kuba yumva ko atari guhabwa icyubahiro akwiriye, ndetse n’ibindi bijyanye n’amarangamutima ye.
3. Ibyo ashaka byose ku muntu bakundana ntabwo abibona.
Nubona kimwe mu byo twavuze byose muri iyi nkuru, uzamenye ko umusore mukundana aguca inyuma cyangwa yatangiye kubyiga. Ni ngombwa ko witekerezaho, ukareba niba utari nyirabayazana aho guhubuka uhita ufata imyanzuro. Mu gihe wafashe umusore mukundana aguca inyuma, ikintu cya mbere ukwiriye guhita ukora ni ukwitonda ugatuza. Uzite mu gukemura ikibazo.


text:
Rwamagana: Guhuza ubutaka byongereye umusaruro biteza imbere
Abahinzi bagera ku 137 bibumbiye muri koperative Twitezimbere, bahamya ko guhuza ubutaka, bahinga igingwa kimwe, byahinduye imibereho yabo, kuko umusaruro wiyongereye. Ibi babivuze ubwo akarere ka Rwamagana katangizaga igihembwe cy’ihinga A 2021.
Iki gihembye cyatangirijwe mu gishanga cyo ku matafari, gifite ubuso bungana na hegitali 15, gihuriweho n’umurenge wa Musha na Gahengeri. Cyatewemo imbuto y’ibigoli.
Mukagasana Vestine atuye mu mudugudu wa Ruhita, mu Kagali ka Nyakabanda, umurenge wa Musha, akarere ka Rwamagana aragira ati “mbere nta musaruro twabonaga twahingaga mu kajagari, umuntu agahinga amisha imyaka agatera imbuto nyinshi kandi zitandukanye, uhinze amashu, amateke, intoryi, ibishyimbo, mbese nta gahunda twagiraga yo guhingamo”. Ariko aho bagiriye muri koperative bagahinga igihingwa kimwe ubu babona umusaruro. Ati “mbona akawunga ko kurya n’igikoma abana ntibicwe n’inzara, nkagurisha nkabona isabune yo gukaraba, umwambaro wo kwambara nkishyura mituweli n’abana bakiga”. Avuga ko kudakorera hamwe muri koperative ari ugusigara inyuma mu majyambere bigatuma umuntu ahora mubukene, ntagere ku iterambere.
Nsabimana Jean Nepo wo mu Murenge wa Musha ni perezida wa koperative Twitezimbere, yagize ati “ Twatangiye guhinga iki gishanga 2018, twabanje guhingamo ibijumba bitugirira akamaro turarya kuko twari dufite inzara iteye ubwoba, nyuma duhingamo imboga tubona imirire myiza, tugura amatungo magufi, ubu tubona umusaruro tukiteza imbere, tugatanga umusanzu muri ejo heza, guhinga imbuto imwe tutavangavanga bitanga umusaruro”.
Mbonyumuvunyi Radjab, Umuyobozi w’ Akarere ka Rwamagana yasabye abahinzi guhinga igihingwa kimwe ku butaka buhuje kuko byongera umusaruro ndetse bigafasha gushaka isoko ry’umusaruro.
Aragira ati “Nka karere ka Rwamagana twihaye gahunda yo guhuza ubutaka kandi buri muturage azi ibihingwa bibereye igice atuyemo bishobora kwera kandi ku buryo bwiza. Kubera ko ubutaka buhingwa bugenda bugabanuka biradusaba kongera uburyo bwo guhinga kijyambere, nubwo tutahinga ahantu hanini cyane, ariko aho duhinga hakabasha kudutunga, bisobaniye ko tugomba guhinga hatoya ariko hakabyazwa umusaruro mwinshi”.
Yakomeje avuga ko mu bihugu by’Iburayi n’ Amerika bahinga ahantu hato cyane ariko hakera ibintu byinshi cyane, bikabatunga, bakanasagurira abafite ubutaka bunini buhingwa. Ati “ntabwo bikwiye yuko twakomeza guhinga bya gakondo, ahubwo icyo mbasaba mwese ni uguhinga neza kandi bya kijyambere, tugahinga hatoya ariko habyara umusaruro mwinshi”.
Mu guhangana n’imihindagurikire y’ikirere, abaturage barasabwa guhinga vuba bakihutisha itera kuko imvura izacika vuba.


text:
Abo banyeshuri basoje amasomo yabo abenshi muri bo batangiye gusoroma ku mbuto z’amasomo bigishijwe kuko hari abafite ibigo by’ikoranabuhanga bashinze, abandi bakora mu bigo by’ikoranabuhanga birimo n’urubuga Irembo n’ibindi bigamije guhindura ubuzima bw’abaturage binyuze mu ikoranabuhanga.
Niyonzima Stecy afite umushinga wo gukora igare rizafasha abafite ubumuga bw’ingingo kugenda bidasabye ko babasunika ahubwo bakigenza.
Ati “Mfite umushinga wo gufasha abafite ubumuga bw’ingingo kuba bakoresha igare ariko aho gusunikwa rigahabwa porogaramu izaba ikoresha ijwi gusa nta mbaraga bitwaye”.
Verité Mugabo Makuza yakoze ‘Cobra’ ikaba ari ‘software’ ituma abantu bakora porogaramu kandi ubu abantu barenga 1000 barayikoresha nubwo biganjemo abanyamahanga kuko usanga mu Rwanda batarabyitabira cyane.
Cyebukayire Peace yakoze ikoranabuhanga rituma abahinzi bamenya amakuru y’ibihingwa byabo n’igishobora kubyangiza, bityo bakaba bafata ingamba mbere bataragwa mu bihombo.
Ati “Bizafasha abahinzi kuba batazakomeza kugwa mu bihombo bahuraga nabyo, bongere umusaruro twihaze mu biribwa dusagurire n’amasoko bibe umwuga utunze ba nyirawo n’igihugu."
Minisitiri w’ikoranabuhanga na Inovasiyo, Ingabire Musoni Paula, yashimye abanyeshuri barangije amasomo uruhare bagira mu gufasha ibigo by’ikoranabuhanga n’abafatanyabikorwa ba Rwanda Coding Academy, yizeza abarangije amasomo yabo ko bagiye kwitabwaho bagategurwa kugira ngo harebwe uko bakomeza kuminuza.
Yagize ati"Tugiye kubategurira gahunda y’imenyerezamyuga mu gihe cy’amezi atandatu noneho nyuma yaho bazafashwa mu gukomeza no kwiga kaminuza bakomeze bongere ubumenyi ari nako barushaho gutanga umusanzu wabo mu ikoranabuhanga. Tuzakomeza no kubafasha kugirana imikoranire na Irembo mu gukomeza kongera serivisi za Leta itanga."
Bamwe mu babyeyi bafite abana barangije amasomo yabo muri Rwanda Coding Academy, bemeza ko ubumenyi abana babo bahawe bwari bukenewe kuko batangiye kububyaza umusaruro kandi bukaba bubatunze.
Umubyeyi witwa Nzamwita Venuste yavuze ko abana bajya kwiga muri ririya shuri nta cyizere bari bafite ariko ubu bafite ubumenyi buhambaye mu ikoranabuhanga kuko bajya bifashishwa mu biraka bitandukanye nko mu Irembo n’ahandi.
Ati “Urebye n’ibyo bakoreye ku ishuri usanga ari imishinga izafasha igihugu n’abaturage, turanezerewe cyane kuba natwe tubonye abahanga kandi biteguye gufasha Leta. Turabasaba ko ubumenyi bahawe bazakomeza kubwongera bagafasha igihugu aho kubujyana kure mu mahanga ngo ni uko bahemba menshi”.
Umuyobozi Mukuru wa Irembo, Israël Bimpe, avuga ko kuri ubu abo banyeshuri barangije amasomo yabo bagiye kubafasha kuzamura mu bwiza bujyanye n’igihe no kongera serivisi zitangirwa ku Irembo zikava ku 140 zitangwa zikagera kuri 800 nk’uko biri muri gahunda ya Leta kandi n’ubundi bari bamaze igihe bifashishwa mu by’ikoranabuhanga.
Minisiteri y’ikoranabuhanga na inovasiyo, ivuga ko muri uyu mwaka w’amashuri 2022-2023 i Muhanga mu Majyepfo hazatangizwa ishuri riri ku rwego rw’iri mu gihe muri buri ntara biteganyijwe ko hazagenda hashyirwa Rwanda Coding Academy.
Rwanda Coding Academy ni rimwe mu mashuri yihariye rihuza porogaramu y’uburezi rusange na tekiniki n’ubumenyingiro. Ryafunguye imiryango mu 2019 mu Karere ka Nyabihu, mu Ntara y’Iburengerazuba.
Ikigamijwe ni uguha abarangije icyiciro rusange ubumenyi buhagije mu gukora porogaramu za mudasobwa kugira ngo abanyamahanga bigaruriye isoko ry’u Rwanda mu gukora izo porogaramu bagende bagabanywa.
Ni ishuri rifite porogaramu y’imyaka itatu. Gahunda y’amasomo irimo ibijyanye no gukora porogaramu za mudasobwa (software engineering), ubwirinzi kuri internet (Cyber security) na porogaramu zishyirwa mu bikoresho birimo ibizamura abantu mu nyubako ndende (embedded system).


text:
Ubwo yafunguraga umuhango wo kwibuka Jenoside yakorewe Abatutsi ku nshuro ya 23, Perezida Kagame yagarutse ku butwari bw’umusirikare Mbaye Diagne n’abandi banyamahanga bagaragaje ubwitange mu kurokora Abatutsi mu gihe Loni yo yareberaga
Capitaine Mbaye Diagne ukomoka muri Senegali, umwe mu basirikari bari mu butumwa bwa Loni (UNAMIR) yishwe ku ya 31 Gicurasi ubwo yageragezaga gutabara Abatutsi bari bihishe muri Hotel de Milles Collines
Kagame yagize ati “harimo n’abantu ku giti cyabo bashoboye kugira icyo bakora. ni yo mpamvu twibuka umusirikare wo muri Senegal wari Capitaine wanze kumvira amategeko rusange agakoresha amategeko ashingiye ku mutimanama we wo kumva ko ibyakorwaga atari byo.”
Kagame akomeza avuga ku basirikari bo muri Ghana na bo bari mu mutwe wa UNAMIR banze kumva amategeko bahabwaga n’ababakuriye kuko babonaga atari byo.
Yagize ati“ni yo mpamvu abasirikare ba Ghana hari abanze kumva ibyo bababwira baravuga bati ibyo ntabwo ari byo. Abanya Senegal n’abanya Ghana murumva ikibahuza. Ni nka bya bindi navugaga mbere by’uko Abanyafurika bahagaze ku Rwanda ejobundi. Hari n’abandi bagiye barokora abantu bavuye mu bihugu bitandukanye. Umunyamerika warwanye ku bantu akagaburira abari bihishe agahuruza akagira ate… na we twamuhaye ishimwe rijyanye n’igikorwa. Hari abandi mu bihugu bitandukanye by’i Burayi ndetse n’ahandi… abantu ku giti cyabo.”
Capitaine Mbaye ukomoka mu gihugu cya Senegal, yabashije kurokora ubuzima bw’Abatutsi bagera kuri 600 bari bahungiye muri Hoteli ya Milles Collines kubera ubumuntu no kudatinya kwe.
Uyu musirikare wishwe ku myaka 36 agasiga umugore n’abana 2 bakiri bato, yageze mu Rwanda mu butumwa bwa Loni nk’indorerezi maze acumbikirwa muri Milles Collines.
Ubwo Jenoside yatangiraga, uyu musirikare mukuru yahise atangira kurokora abantu ahereye ku bana ba Uwilingiyimana Agatha wari Minisitiri w’Intebe wari umaze kwicwa.
N’ubwo hari amabwiriza ya Loni yabuzaga indorerezi kujya gutabara abasivile, Mbaye ntiyayubahirije maze atangira gutangirwa raporo nk’umuntu warenze ku mabwiriza agatabara kandi bitari byemewe, nyamara bikagaragara ko ibyo yakoraga kwari ugufasha ikiremwamuntu no gutabara.
Ngo yafashije amagana y’Abatutsi bari muri Milles Collines kugera mu birindiro by’Inkotanyi byari biherereye ku Murindi.
Capitaine Mbaye Diagne
Mbaye ari mu bagenewe na Perezida wa Repubulika igihembo cyiswe “Umurinzi” kigenerwa abantu bagaragaje ubutwari budasanzwe n’ubumuntu mu kurokora abantu muri Jenoside yakorewe abatutsi, igihembo cyakiriwe n’umugore n’abana be.
Muri 2014 kandi, akanama gashinzwe amahoro ku isi kashyizeho umudari wamwitiriwe mu rwego rwo kumuha icyubahiro no guha agaciro umurava w’abasirikari n’abandi bose bajya mu butumwa bw’amahoro ahantu bashobora no gusiga ubuzima.


text:
Isomo rya 1: Yeremiya 1,17-19
Naho wowe kenyera ukomeze, uhaguruke maze ubamenyeshe ibyo ngutegetse kubabwira. Ntuzareke bagutera ubwoba, kuko nubugira ari wowe, nzagutera guhinda umushyitsi imbere yabo. Jyewe, uyu munsi nkugize nk’umurwa ukomeye, inkingi y’icyuma, cyangwa nk’inkike y’umuringa imbere y’igihugu cyose, imbere y’abami ba Yuda, abatware bayo, abaherezabitambo bayo n’abatuye igihugu bose. Bazakurwanya ariko ntibazagushobora — uwo ni Uhoraho ubivuze — humura turi kumwe ndagutabara.»
Zaburi ya 70 (71), 1-2, 5-6ab, 15ab.17
Uhoraho, ni wowe buhungiro bwanjye,
sinzateterezwa bibaho.
Mu butabera bwawe unkiranure, undengere,
untege amatwi maze undokore.
Ni wowe mizero yanjye, Nyagasani,
Uhoraho, ni wowe niringira kuva mu buto bwanjye.
Narakwisunze kuva nkivuka,
unyitorera nkiva mu nda ya mama,
Nzatangaza ukuntu uri indahemuka,
iminsi yose namamaze agakiza kawe,
Mana, wanyiyigishirije kuva mu buto bwanjye,
na n’ubu ndacyarata ibyiza byawe.
Ivanjili ya Mutagatifu Mariko 6,17-29
Koko rero Herodi yari yatumye abantu bo gufata Yohani no kumubohera mu buroko, abitewe na Herodiya, umugore wa murumuna we Filipo, Herodi yari yaracyuye. Kuko Yohani yari yarabwiye Herodi ati « Ubujijwe gutunga umugore wa murumuna wawe. » Herodiya na we yahoraga ahigira Yohani agashaka no kumwicisha, ariko ntabishobore, kubera ko Herodi yatinyaga Yohani bigatuma amurengera, abitewe n’uko yari azi ko ari umuntu w’intabera kandi w’intungane. Iyo yabaga yamwumvise yabunzaga imitima cyane, nyamara yakundaga kumwumva. Nuko haza kuba umunsi mukuru, ubwo Herodi yari yahimbaje isabukuru y’ivuka rye, maze atumira abatware be, n’abakuru b’ingabo ze hamwe n’abanyacyubahiro bo mu Galileya. Umukobwa wa Herodiya araza arabyina, ashimisha Herodi n’abatumirwa be. Nuko umwami abwira umukobwa ati « Nsaba icyo ushaka cyose, ndakiguha. » Aramurahira ati « Icyo unsaba cyose ndakiguha, kabone n’iyo cyaba icya kabiri cy’igihugu cyanjye. » Umukobwa arasohoka asaba nyina ati « Nsabe iki? » Undi aramusubiza ati « Saba umutwe wa Yohani Batisita. » Umukobwa agaruka bwangu asanga umwami, amusaba avuga ati « Ndashaka ko umpa nonaha umutwe wa Yohani Batisita ku mbehe. » Umwami biramushavuza cyane, ariko kubere indahiro ye n’abo yari yatumiye, yanga kwivuguruza. Ako kanya umwami yohereza umwe mu ngabo ze, amutegeka kuzana umutwe wa Yohani. Uwo mugabo aragenda, amucira umutwe mu buroko. Nuko azana umutwe ku mbehe, maze awuha uwo mukobwa, umukobwa na we awuha nyina. Abigishwa ba Yohani babyumvise, baraza bajyana umurambo we, barawuhamba.


text:
Byatangajwe ku wa Gatanu ubwo haganirizwaga urubyiruko rw’Ishyaka PSP mu mahugurwa yahuje abanyamuryango by’umwihariko urubyiruko.
Uru rubyiruko rwatemberejwe mu Ngoro y’Amateka yo Guhagarika Jenoside iri ku Kimihurura, rusobanurirwa amateka yo guhagarika Jenoside n’uburyo u Rwanda rwongeye kwiyubaka.
Umuyobozo w’Ishyaka PSP, Alphonse Nkubana, yavuze ko bateguye aya mahugurwa kuko hari urubyiruko rwinshi rutabaye mu mateka ashaririye u Rwanda rwanyuzemo, bityo ko ari byiza kuyamenya, rugasobanukirwa aho igihugu kigana.
Ati “Imyaka 28 irashize twibohoye, hari urubyiruko rwinshi rutazi ibyabaye, twagombaga rero kubereka no kubabwira amateka y’urugamba. Twabajyanye kureba uburyo urugamba rwatangiye, uko rwarwanywe n’abantu banganaga na bo, tubashishikariza gukunda igihugu no kucyitangira."
Bibukijwe ingaruka ziterwa no kunywa ibiyobyabwenge ndetse n’ikwirakwizwa ryabyo ku buzima bw’abaturage hamwe n’igihugu kandi babwirwa ko bafite uruhare mu kubikumira no kubirwanya.
Uwari ahagarariye Polisi mu rwego rushinzwe Politiki n’Uburere Mboneragihugu (Director of Political and Civic Education), SSP Claver Regis Kayiranga, yagize ati “Ikiyobyabwenge ni ikintu cyose kivanze cyangwa kitavanze n’ibindi bintu by’umwimerere cyangwa ibikorano bishobora guhindura imyumvire y’umuntu bigatuma uwabinyoye ayoborwa na byo."
Yakomeje avuga ko ikibabaje ari uko usanga ababinywa abenshi ari urubyiruko ruri munsi y’imyaka 35.
Ati “Ibyo byose babikora birengagije ingaruka ziva mu kunywa ibiyobyabwenge ku buzima bwabo ndetse n’igihugu harimo amakimbirane mu muryango, urugomo, umusaruro muke mu kazi n’ibindi batibagiwe no gufungwa. Birakwiye rero twese gufatanyiriza hamwe kubirwanya."
Umuyoboke w’Ishyaka PSP, Depite Kanyange Phoebe, yavuze ko kunywa ibiyobyabwenge ku rubyiruko bigira aho bihurira n’ihohoterwa ryo mu ngo.
Ati “Akenshi umwana wagiye mu biyobyabwenge usanga biva kuri wa muryango uhora mu bintu byo gutongana umwe ahohotera undi bakibagirwa kuganiriza abana no kubereka ikibi cy’inzoga n’ibiyobyabwenge.”
Buri tariki 12 Kanama Isi yose yizihiza Umunsi Mukuru Mpuzamahanga w’Urubyiruko. Mu Rwanda ku rwego rw’igihugu wizihirijwe mu Karere ka Ruhango.
Insanganyamatsiko y’uyu mwaka igira iti "Ubufatanye bw’abato n’abakuru mu kubaka u Rwanda twifuza".
Amafoto: Igirubuntu Darcy


text:
Icyo ntekereza ku mabwiriza mashya agenga imyandikire y’ikinyarwanda yashyizwe ahagaragara tariki ya 8/10/2014
Icyo ntekereza ku mabwiriza mashya agenga imyandikire y’ikinyarwanda yashyizwe ahagaragara tariki ya 8/10/2014
Eugène Shimamungu
Docteur en Sciences du Langage
(Univ. Paris-Sorbonne)
Grammairien et lexicographe[1]
(Ndabanza nisegure : nta mabwiriza mu myandikire y’ikinyarwanda ngendera ho byanze bikunze, kuko hari byinshi nenga amabwiriza yagiye akurikirana, ni na byo mugiye kubona muri iyi nyandiko).
Nta rurimi rwandikwa uko ruvugwa. Mu kumvikanisha ibivugwa, imyandikire y’ururimi igerageza gushushanya imivugire yarwo ihereye ku majwi yumvikana (phonologie), imiterere y’ururimi (morphologie), n’inkomoko y’amagambo (étymologie). Wanditse ukurikije amajwi gusa hari aho wasanga amagambo amwe n’amwe nta cyo avuze.
Dukunze kwibagirwa cyane ko imyandikire y’ururimi ari amategeko atuma ururimi rwumvikana. Ni nk’amategeko y’umuhanda : ushobora gushyira icyapa kidasobanutse ahantu hatabugenewe kigatera impanuka aho kuzikumira. Abashyira ho amabwiriza bagomba kandi kwirinda guhindagura hato na hato imyandikire y’ikinyarwanda, kuko uko bayihindagura ari ko nako bateza urujijo. Amabwiriza uko agenda ahinduka agomba kutworohereza ndetse akadufasha no kugabanya ibimenyetso bikoreshwa kugira ngo twumvikane.
Uko ikinyarwanda cyagiye cyandikwa guhera mu ntangiriro y’ikinyejana cya 20, abahanga bagerageje kucyandika nk’uko kivugwa, batitaye ku miterere yacyo cyangwa ku nkomoko y’amagambo yacyo. Ibyo kwita ku miterere y’ururimi, n’inkomoko y’amagambo, byagiye biza buhororo buhoro mu masesengura y’ikibonezamvugo nk’aya Lawurenti Nkongoli cg Alegisi Kagame. Nkongoli na Kagame bageze aho baneshwa n’abanyeshuri bakurikira cyane ibyo André Coupez yigishije, bigamije kwandika ikinyarwanda nk’uko kivugwa. Ubu ngubu nibo baganje.
Mu by’ukuri kwandika ururimi uko ruvugwa ni yo nzira yoroshye ituma ikinyarwanda gisomeka, ariko ntibyoroha buri gihe kumenya icyo ijambo risobanura cyangwa aho rituruka uhereye ku buryo ryanditse. Iyo myandikire na yo hari ubwo itera ikibazo iyo bamwe bashatse kongera ho amasaku n’ubutinde bw’inyajwi kugirango bagere ku ntego yo kwandika ururimi uko ruvugwa, bakibagirwa ko kongera ibimenyetso biruhanya mu kwandika ururimi kandi bigatwara igihe n’amafaranga mu kwandika cyangwa mw’icapisha. Ihindura ry’imyandikire myiza y’ururimi ryagombye kuzigama ibimenyetso, igakoresha bike kandi byumvikana. Nta kwibagirwa ko icyangombwa cy’imyandikire myiza ari ukumvikana, atari ugutondekanya akarasisi k’ibimenyetso ngo urandika ururimi uko warwumvise.
Amabwiriza yagiye ho tariki ya 8/10/14 hari mo icyiza umuntu yayakundira :
- kuba yarahamije ko inyandiko ya gihanga (amasaku n’ubutinde bw’inyajwi) bihama mu mashuri n’ubushakashatsi, ntibikoreshwe mu nyandiko zigenewe rusange (ingingo ya 42).
- Kuvana ho inyuguti « l » (ingingo ya 6) igasimburwa na « r » ahantu hose usibye mu mazina bwite isanzwe ikoreshwa mo, n’andi adakomoka mu kinyarwanda.
- Kuba yarahamije ko ibihekane bya « kwo », « kwu » (ingingo ya 11), bisimburwa na « ko », « ku ».
- Kuvana ho ibihekane « nc », « ncw » (ingingo ya 10, 13) : tuzajya twandika gute « incarwatsi » ? Ko nta gisubizo cyatanzwe kandi urwo rugero rwari mu mabwiriza ya Nsekalije yo muri 1985. Tuzandika se « insharwatsi » ? Nta bwo bihwitse nta n’icyo bivuze. Tuvuga « guca », ntabwo tuvuga « gusha » ! Tuzajya twandika dute « ncweze » (rituruka ku nshinga « gucweza »), tuzajya twandika « nshweze » ? (ijambo « gushweza » nta riba ho). Nta cyo bivuze, nta n’uwamenya iyo rituruka ryanditswe rityo. Ni bya bindi byo kuvuga ngo « ibivugwa kimwe byandikwa kimwe » ! Ibi nta myandikire y’ururimi na rumwe ibikurikiza.
- Ikibazo gituruka mu kuvana ho igihekane « cy » imbere ya « e » na « i » (ingingo ya 12). Hari ingorane nyinshi yo gutandukanya amagambo no kumenya kuyashyira mu bwinshi cg mu buke. Twari dusanzwe twandika « icyibo » none bashyize ho ngo twandike « ikibo ». None ubwinshi buzaba « ibibo » cg « ibyibo » ? Wanditse uti « nta kibyara nk’intare n’ingwe » tuzabitandukanya dute na « nta cyibyara nk’intare n’ingwe » ? Ikindi kibazo ni amagambo akatwa. Nabonye bandika « ikinyabumwe cy’imiterere », cg se « igice cy’interuro » muri ayo mabwiriza yabo, barangiza bakaduhatira kwandika « ikibabi k’igiti », tuzafata ibihe tureke ibihe ? Cg « akababi k’igiti » [k] kazatundukana gate mu mivugire n’ « ikibabi k’igiti » [ky] ? Ikibabaje muri ibyo ni uko ayo mabwiriza mashya atita ku mvugo zihariye mu turere. Nko mu majyaruguru bivugira « icibo », ni wandika « ikibo », « k » yumvikana nka [k] nyine ntabwo ari [ky]. Twagombye kubanza kureba hirya no hino ibivugwa mu kinyarwanda mbere yo guhita mo imyandikire iboneye.
- Ikibazo gituruka mu kuvana ho igihekane « jy » imbere ya « e » na « i » kigasimburwa n’ingombawi « g » (ingingo ya 12). Ngo kuko iyo ngombajwi yumvikana nka [gy] muri « ge » cg « gi » kimwe n’icyo gihekane « jy ». Nabonye umwe mu bahanga aduhatira kwemera iyo mpinduka. None se « umujyi » abantu batuye mo (bajya mo), uzatandukanira he n’« umugi » w’inda. Mbwira uti hari amagambo menshi asa mu kinyarwanda atavuga kimwe. None se twongere ho andi, ngo ni ukorohereza abatavuga ikinyarwanda cg abo cyananiye ? Urongera uti ikinyazina ngenga gisanzwe cyandikwa « njye » mw’isesengura cyifashe gitya |(n)gi-e| ari byo bitanga |(n)gy-e|. Ibi ndabikwemereye. Aho ntemeranya nawe, ni uko uvuga ngo iyo « i » cg « y » igomba kuzimira noneho tukandika « nge » cg « ge ». Kubera iki ufashe iyo ubusamo, uribwira ko iyo « i » cg « y » uzimiza ntacyo ivuze ? Kubera iki se noneho utayizimiza muri ubwo bufindo bwawe (bwahimbwe na André Coupez) noneho tukajya twivugira « kuga » aho kuvuga « kujya » ? Ibiri amambu reka twiyandikire « kugya », « ngye » bigire icyo bivuga, aho kwandika « nge », cg « ngewe ». Aha na none wibagiwe ya mvugo yo mu majyaruguru bavuga « nje », « njewe » birinda gushyomoka ! Ngira ngo urumva imyandikire « njye » aho ituruka.
- Ingaruka zo kuvana ho igihekane « nts » kigasimburwa na « ns ». « Gusinda » no « gutsinda » bizatandukana gute, ko mw’intondagura hari aho bitazashoboka. Wanditse uti « nsinze ibitego » na « nsinze inzoga » uzabwirwa n’iki ko « nsinze ibitego » bitatewe n’ibyishimo umuntu yagize byo gushyira mo ibitego byinshi bikaba nko « gusinda inzoga ». Ariko wanditse uti « Ntsinze ibitego » byumvikana kurusha ho.
- Imyandikire ya gihanga : biratangaje kubona aya mabwiriza akomeza kubwira abantu ngo bandike isaku nyejuru bakoresheje agatemeri kandi tuzi ko hari ikimenyetso cyabugenewe cyo kwandika isaku nyejuru ari cyo (´) ku nyajwi iyo ari yo yose kuri mudasobwa iyo ariyo yose, ushyize mo inyuguti zandika icyespanyoli.
- Inshinga mburabuzi « ni ». Iri jambo aho ryandikwa hose riba riri ukwaryo, ni na byo amabwiriza agiye ho vuba avuga. Ikibazo aho kiri ni ukudashaka kuribona no muri « ni » y’integanyo cg « ni » itegeka. Mu by’ukuri ni ijambo rimwe ritandukanywa n’isaku nyejuru mu nteruro iteganya cg itegeka. Na ryo ryagombye kwandika ritandukanye n’inshinga gutya : ni byo, ni mugenda, ni mugende. Nk’uko bigaragara, iryo jambo rifite icyo rivuga ryihariye ritandukanye n’inshinga irikurikiye. Kubifatanya rero si byo.
- Ikibazo cyo gufatanya inshinga n’utujambo twihariye tubanziriza cg tuyikurikira ni ukuyiremereza cyane kuko ubwayo ni ijambo nteruro ishobora gukomatanya ibintu byinshi. Ibyiza rero ni ukuyiruhura tuvana ho ibitagombye kuyiba mo, kuko bitera n’urujijo mu myandikire. Ibyo mvuze birareba akajambo « ni », uko maze kugasobanura, bikareba na none ibinyazina ndangahantu « mo », « ho », « yo », ndetse n’ikinyazina ndakuntu « ko ». Nta cyo bipfana n’inshinga, nta mpamvu byagombye kumatana.
- Impakanyi « nta » : kuki hamwe yakwandika ukwayo itandukanye imbere y’izina, ikinyazina ikagomba kumatana n’ingirwazina ? [izina rikozwe riturutse ku nshinga ariko ntiribuzwe gutondagurwa]. Reba nawe : « nta we mbona », « muri iri shuri ntabatsinzwe ». Ni iki gituma hamwe ifatanye n’ijambo riyikurikira, ahandi ikandikwa gatozi ? Uru ni urujijo aya mabwiriza ashyiriye ho ubwende.
- Imyandikire y’ibihekane « mf » na « mv » : nta mpamvu n’imwe isobanura ukuntu bashyiraho « m » aho gushyira ho « n », kuko icyo gihekane gikunze kuboneka mu miteranyirize y’indanganteko -n- n’inyuguti itangira umuzi -f- cyangwa -v-. Twagombye kwandika -nf- cg -nv- ukurikije imivugire y’inyuguti -f- na -v- z’inyamwinyo, zikaba zijyana n’inyamenyo -n- aho kuba hamwe n’inyamunwa -m-.
Muri aya mabwiriza baratubwira ko afite inzibacyuho y’imyaka ibiri. Ni ingirwamushinga, cyangwa ni umwitangirizwa wo kuduha igihe cyo kuyamenyera ? Hagati aho amakosa azaba ari ayahe, kwandika neza ikinyarwanda bizaba byitwa gukurikiza iki ? Kuki ingingo ya 44 itanga inzibacyuho, ivuguruzwa n’ingingo ya 45 ivuga ko ayo mabwiriza agomba guhita akurikizwa ? Ibi nabyo ni urujijo.
[1] A publié : 1990, Systématique verbo-temporelle du kinyarwanda, Lille, URA 1030 CNRS-ENSAM ; 1998, Le kinyarwanda, initiation à une langue bantu, Paris, L’Harmattan ; et plusieurs articles dans des revues spécialisées.